Salai: Kojić i Mali spasavali Bogićevića - KRIK\nMiodrag Salai, optužen da je kao predsednik kreditnog i izvršnog odbora Privredne banke Beograd odobravao sporne kredite firmi Miroslava Bogićevića, juče je na suđenju izjavio da su bliski saradnici premijera Aleksandra Vučića, Ivica Kojić i Siniša Mali, pomagali kontroverznom biznismenu da nastavi da posluje bez obzira na ogromne dugove.\nBiznismen Miroslav Bogićević optužen je da je oštetio državnu Privrednu banku za 30 miliona evra kredita koje je njegova firma podigla, ali nije vratila. Suđenje je počelo u ponedeljak.\nSalai, koji mu je odobravao kredite u Privrednoj banci, na sudu je govorio o tome da je Bogićević imao podršku vlasti dok se zaduživao.\nOn je opisao sastanak koji su sazvali predstavnici države nakon što je Bogićevićeva firma upala u blokadu. Dve privatne banke, blokirale su račun „Farmakoma“ jer im nije isplatio dugovanja.\n„Državni sekretar Ivica Kojić i pomoćnik prvog potpredsednika vlade Siniša Mali sazvali su potom sastanak kom su prisustvovali predstavnici 20 banaka koje su potraživale novac od ,Farmakomaʼ. Zahtevano je od svih banaka da ne posežu za naplatom već da se strpe da će uslediti akcije države da se firma konsoliduje“, ispričao je Salai.\nSalai je ispričao da je Bogićević postao klijent banke 2011. godine, u vreme kada je banka zbog finansijskih problema bila pred gašenjem. On je u banku došao na preporuku bivšeg premijera iz Demokratske stranke Mirka Cvetkovića.\nU prvih godinu dana, banka je Bogićevićevim firmama odobrila oko 13 miliona evra kredita, koje je on uredno vratio tokom 2012.\nPoslednjeg dana 2012. godine na račun „Farmakoma“, kaže Salai, leglo je 25 miliona evra. Od ovog novca Bogićević je platio sva dugovanja za tu godinu. Najavio je da će stići još 35 miliona evra, pa je u narednih šest meseci banka odobrila još 21 milion evra kredita.\nNedugo potom „Farmakom“ upada u blokadu koju su inicirale dve banke koje su tražile svoja nedospela potraživanja, pa je sazvan pomenuti sastanak.\nO ovom sastanku ranije je pisao list „Danas“, koji je došao do dokumenata koji pokazuju da je tokom 2013. godine država radila na tome da se spreče državne banke da naplate svoja potraživanja od „Farmakoma“ kako bi firma nastavila da radi bez obzira na ogromne dugove.\nPrema pisanju „Danasa“, sadašnji gradonačelnik Beograda Siniša Mali poslao je mejl državnim poveriocima „Farmakoma“ navodeći da je potrebno da se nađu sredstva za oporavak ove kompanije.\nSalai je naveo da je Privredna banka bila jedina kojoj je država pisano dopisom zabranila da blokira „Farmakom“. Predstavnicima ostalih banaka, to je saopšteno usmeno.\nBanke nisu poslušale državu – blokada se nagomilala i „Farmakom“ je potpuno paralisan.\n„Kontaktirao sam Bogićevića na dan kad je firma blokirana. Na moje pitanje o sudbini ,Farmakomaʼ, on me je uveravao da će sve biti u redu i da nema razloga za brigu – rekao je da će država preduzeti korake u pogledu stabilizacije koncerna“, kaže Salai.\nOn ističe da su u tom periodu bili česti sastanci na kojima su predstavnici države nastojali da reše problem dugova Bogićevićeve firme.\nMeđutim, država je nekoliko meseci kasnije oduzela dozvolu za rad Privrednoj banci, a da dugovanja nisu naplaćena.\n„Briga za ,Farmakomʼ je nastavljena, a postojeće mere obezbeđenja nisu aktivirane. Ugašena je banka, a ,Farmakomʼ je godinu dana kasnije otišao u stečaj.“\nTužilaštvo navodi da je Bogićević od marta 2012. do marta 2013. godine od Privredne banke Beograd dobio 32 kredita u vrednosti oko 30 miliona evra i da nije imao nameru da ih vrati. U tome su mu pomogli zaposleni u ovoj banci koji su u periodu od godinu dana odobrili 32 kredita.\nBogićević je godinama bio jedan od najvećih privrednika u Srbiji. Njegov „Farmakom“ proširio se u prvim godinama privatizacije kada je napravio koncern koji su činila devet preduzeća među kojima su bile mlekara, fabrika akumulatora, rudnici…\nO njegovim vezama sa Demokratskom strankom u septembru 2012. godine, govorio je i Aleksandar Vučić, tada prvi potpredsednik vlade. Vučić je tada rekao da je Miroslav Bogićević kao uslugu Demokratskoj stranci kupio dnevne listove „Politiku“, „Večernje novosti“ i „Dnevnik“.\nVučićevi saradnici Siniša Mali i Ivica Kojić nisu odgovorili na pitanja KRIK-a.\nPR gradonačelnika Beograda novinarima KRIK-a je rekla da ne zna kada će im biti odgovoreno na pitanja zbog putovanja Siniše Malog.\n„On danas putuje u zvaničnu posetu Teheranu i neće biti tu nekoliko dana, tako da ne možemo ništa da Vam obećamo.“\nseptembar 9, 2016 u 21:40\nШто се коментари не виде


Vizija: Za 5 godina Zrenjanin u vrhu IT centara u Srbiji - Zrenjaninski IKT klaster\nCilj osnivanja ovog poslovnog udruženja je da Zrenjanin u narednih 5 godina postane jedan od 5 najinteresantnijih i najznačajnijih IT centara u Srbiji. Očekuje se da u tom periodu Zrenjanin edukuje i osposobi za rad 1000 IT stručnjaka koji će biti angažovani u ovom sektoru i raditi u svom gradu za nadprosečna primanja.\nIdeja je i da za tih 5 godina više desetina IT kompanija pokrene svoje poslovanje upravo u gradu na Begeju.\nDvadesetak zrenjaninskih institucija, među kojima su škole, fakultet, ali i kompanije iz IT i drugih sektora privrede osnovale su u ovom banatskom gradu Zrenjaninski IKT klaster.\nCilj osnivanja ovog poslovnog udruženja je da Zrenjanin u narednih 5 godina postane jedan od 5 najinteresantnijih i najznačajnijih IT centara u Srbiji. Očekuje se da u tom periodu Zrenjanin edukuje i osposobi za rad 1000 IT stručnjaka koji će biti angažovani u ovom sektoru i raditi u svom gradu za natprosečna primanja.\nPoslovno udruženje “Zrenjaninski IKT klaster“ osnovano je kao nevladino i neprofitno udruženje radi ostvarivanja ciljeva u oblastima informaciono-komunikacionih tehnologija, interneta, marketinga i preduzetništva.\nDa bi ste pročitali celu vest posetite: http://ilovezrenjanin.com/aktuelno/zrenjaninski-ikt-klaster/


Hollande: Francuski avioni bombardovali kamp Islamske države u Siriji - informativa.ba\nVijesti Svijet Hollande: Francuski avioni bombardovali kamp Islamske države u Siriji\nHollande: Francuski avioni bombardovali kamp Islamske države u Siriji\n27 Sep 2015 20:28\nŠest francuskih aviona bombardiralo je kamp za treniranje džihadista Islamske države u Siriji, potvrdio je francuski predsjednik Francois Hollande.\nJoš ranije je Hollande najavio da će Francuska bombardirati položaje Islamske države. Danas je novinarima na samitu UN-a potvrdio da je napad izveden, te dodao da je trening kamp Islamske države sasvim uništen, te da nije bilo civilnih žrtava.\n"Ukoliko bude potrebno, u narednim sedmicama izvest ćemo dodatne vojne udare" rekao je Hollande. Pojasnio je da je meta koju su bombardirali locirana u prijašnjim izviđačkim letovima. Zahvalio je i koaliciji predvođenoj SAD-om za informacije koje su se pokazale korisnima u ovoj misiji.\nFrancuska je najavila napade na Islamsku državu nakon što su otkrili da džihadisti planiraju terorističke napade na još nekoliko zemalja, među kojima je i Francuska.\nOznake: #FrancoisHollande #Francuska #Sirija #bombardovanje\nMacron pozdravio odluku EU da ne naručuje vakcinu AstraZenece EU


You are at:Home»Vesti»Avon donacija vredna preko 3,5 miliona dinara Fondu B92 namenjena borbi protiv raka dojke\nU susret Međunarodnom mesecu borbe protiv raka dojke koji se obeležava tokom oktobra, kompanija Avon uručiće donaciju Fondu B92 u okviru kampanje „Zato što ih volimo“. Donacija vredna preko 3,5 miliona dinara biće iskorišćena za kupovinu vaučera za više od 800 specijalnih ortopedskih grudnjaka namenjenih ženama koje su se suočile sa mastektomijom širom Srbije.\nKompanija Avon započela je akciju za borbu protiv raka dojke u Srbiji 2004. godine, i kroz saradnju sa partnerskim organizacijama koje se bave ovim pitanjem nastoji da dođe do značajnih informacija o realnim potrebama žena koje se bore protiv ove bolesti.\n,,Prvenstveni cilj Avon akcije za borbu protiv raka dojke je da kroz edukativne kampanje i podršku organizacijama, utičemo na promenu statistike u Srbiji, kada je ova bolest u pitanju. Želimo da informišemo žene o tome koliko je važno da redovno kontrolišu svoje zdravlje, istovremeno, i da podržimo žene koje sa sa ovom bolešću već bore. Sve to radimo zajedno sa našim Avon damama, koje nesebično podržavaju našu akciju, i kroz prikupljanje sredstava za fond akcije, kao i kroz širenje svesti o ovoj bolesti. Zajedno se nadamo da će donacija koju uručujemo doprineti lakšem oporavku dragih žena“, izjavila je Vesna Cvetković, direktorka prodaje kompanije Avon.\nSpecijalni grudnjaci moći će da se preuzmu preko nekog od 12 udruženja koja su deo programa donacije – Nacionalne asocijacije za lečene od raka (NALOR) i osam udruženja članica, kao i Savetovališta za žene obolele od raka dojke „Jefimija“ iz Užica, Ženskog centra „Milica“ iz Vrnjačke Banje i udruženja Europa Donna iz Beograda.


Uz promociju redizajnirane verzije modela Arteon, iz Vokswagen pogona stiže njegova atraktivnija i praktičnija Shooting Brake verzija\nNedugo po predstavljanju restilizovane verzije modela Seat Ateca, iz Cupra pogona stiže unapređena verzija sportskog SUV-a Ateca. Nedugo po predstavljanju restilizovane verzije modela Seat Ateca, iz Cupra pogona stiže unapređena verzija sportskog SUV-a Ateca\nOva mlada i uspešna žena danas živi u Njujorku gde radi kao profesor pevanja, komponuje muziku za filmove, piše knjige... Valjda je to tako kada vam je sa tri godine prvi uzor Ella Fitzgerald. Ali kako sama Sofija kaže – nijedan od tri osnovna sastojka kao što su obrazovanje, talenat i rad, sam po sebi nije dovoljan za uspeh.Ova mlada i uspešna žena danas živi u Njujorku gde radi kao profesor pevanja, komponuje muziku za filmove, piše knjige... Valjda je to tako kada vam je sa tri godine prvi uzor Ella Fitzgerald. Ali kako sama Sofija kaže – nijedan od tri osnovna sastojka kao što su obrazovanje, talenat i rad, sam po sebi nije dovoljan za uspeh.\nPraktično sa jednim danom zakašnjenja posle BMW-a M5 iz Mercedesa stiže redizajnirani E 63 S, spreman za okršaj sa rivalom iz Minhena, ali i sa Audijem RS 6\nNedugo po promociji redizajnirane verzije standardne Serije pet, iz BMW-a stiže i restilizacija sportske M5 verzije, i to u prestižnoj Competition verziji


BiH od MMF-a uzima kredit od 900 miliona KM – Magazin Plus\nHome/Politika/BiH/BiH od MMF-a uzima kredit od 900 miliona KM\nBiH od MMF-a uzima kredit od 900 miliona KM\nBosna i Hercegovina zadužit će se kod MMF-a za 900 miliona maraka, ta vijest pojavila se u medijima nakon sastanka entitetskih premijera i predsjedavajućeg Vijeća ministara u Banja Luci, prenosi novinska agencija Patria.\nZvanično su samo saopštili da su definisali zajedničku platformu za pregovore MMF-om i Svjetskom bankom. Navode o novom zaduženju iz Vlade Republike Srpske nisu ni potvrdili ni demantovali.\nMinistar finansija i njegovi pomoćnici na pozive i poruke nisu odgovarali. Slobodna Bosna tvrdi da po prvi put nakon Dejtona, BiH neće pregovaratii o stend baj aranžmanu nego o kreditu pod takozvanim EFF uslovima. Oni se odobravaju samo zemljama koje su spremne na duboke strukturalne reforme i otklonjanje uzroka fiskalne nestabilnosti, pojašnjavju ekonomisti.\n“Extended Fund Facility ili u prevodu sredstva produženog dejstva MMF odobrava zemljama koje su u problemu sa deficitom i sa nesrazmjerom uvoza i izvoza”, rekao je ekonomski analitičar Zoran Pavlović.\nU najkraćem, BiH od MMF traži kredit od 900 miliona maraka na 12 godina. Povlačio bi se, prema medijskim navodima, tokom tri naredne godine, a zauzvrat bi vlasti u BiH trebalo da preduzmu 24 reforme kako bi trajno otklonila uzroke latentnog budžetskog deficita.\n“Ja se bojim da smo krenuli jednim postupkom koji će biti vrlo bolan za sve one koji rade u javnim preduzećima i administraciji počevši od samanjenja plata do traženja mogućnosti da se komunalni troškovi i javna preduzeća koji su vlasništvo Vlade dovedu u situaciju da budu pozitivni”, rekao je Pavlović.\nNovac od stand by aranžmana uglavnom služi za kratkoročno krpljenje budžetskih rupa pa ga ekonomisti slikovito opisuju kao uzimanje analgetika kod zubobolje. Za dugoročno rješenje ovih problema entitetske vlade morale bi da okončaju proces privatizacije kao i da smanje budžetsku potrošnju. O svemu bi se trebalo razgovarati naredne sedmice u Vašingtonu, javila je ATV.\nZDK: 26 koncesionih ugovora - Dug koncesionara 540.000,00 KM


Kolumne & novosti: BIRN o većem broju umrlih od korone: Niko od nadležnih nije hteo da nam se javi\nBIRN o većem broju umrlih od korone: Niko od nadležnih nije hteo da nam se javi\nNovinarka BIRN-a Natalija Jovanović izjavila je za N1 da 40 dana nisu mogli da dobiju odgovor nikoga iz Instituta "Batut" o podacima informacionog sistema Covid19, u koje je BIRN imao uvid, a koji pokazuju da je broj zaraženih i umrlih od koronavirusa višestruko veći nego što je zvanično saopštavano. Nismo želeli dalje da čekamo, mislili smo da je to dovoljno vremena da nam daju objašnjenje, objasnila je ona.\nU Srbiji su od 19. marta do 1. juna 2020. od virusa korona umrla 632 pacijenata, što je za 388 više od zvanično saopštenog broja za taj period, koji iznosi 244, objavio je BIRN na osnovu uvida u podatke koji su deo zvaničnog državnog informacionog sistema Covid19.\nRedakcija BIRN-a je zvanične podatke od Instituta "Batut" tražila još početkom maja, ali im je zatraženo odlaganje od 40 dana, kazala je Natalija Jovanović. "Zatim su stigli podaci za koje smo kasnije utvrdili da su netačni uvidom u taj informacioni sistem", istakla je ona.\nOdgovarajući na pitanje zašto tekst nije ranije objavljen, Jovanović je rekla kako smatra da nije dužna da to objašnjava, jer je reč o uredničkom i novinarskom procesu koji podrazumeva proveru informacija sa velikom pažnjom.\n"Mi smo imali uvid u nešto što se zove Izveštaj o preminulim licima, to je klasična eksel tabela koja ima kolone i redove, jedna kolona pokazuje rezultat testa, i pozitivan rezultat ima 632 ljudi. Postoje još neke kategorije - negativan, nepotvrđen... Ali to je iz sistema Covid19 koji pokazuje te podatke", istakla je Jovanović.\nTrudili su se, kako je dodala, da dobiju odgovore od svih mogućih ljudi koji su se pojavljivali kao članovi Kriznog štaba, ali d ase maltene niko nije javljao na telefon.\n"Čak smo slali i poruke: 'Molim vas, javite se'. Kontaktirali smo Ministarstvo koje je nadlženo. Zapravo 'Batut' sakuplja podatke i izveštaj prosleđuje Ministatstvu zdravlja. Zbog toga je nama bilo važno da čujemo mišljenje direktorke 'Batuta' koje na kraju nismo dobili", kazala je Jovanović i precizirala da se direktorka "Batuta" u ponedlejak nije pojavila na prethodno zakazanom sastanku.\n"Nismo želeli dalje da čekamo, mislili smo da je to dovoljno vremena da nam daju objašnjenje", navela je novinarka BIRN-a.\nPredsednik Sindikata lekara i farmaceuta Srbije Rade Panić upozorio je i da u Srbiji nema dovoljno PCR testova, kao i da ćemo uskoro saznati da nema ni dovoljno zaštitne opreme.\nDr Dragan Milić: Ugroženo poverenje u zdravstveni sistem\nDr Dragan Milić, direktor Klinike za kardiohirurgiju u Kliničkom centru Niš, kazao je da su ga podaci koje je BIRN objavio uznemirili, jer pokazuju da je u Nišu od koronavirusa umrlo 243 ljudi od ukupno 632 osobe u Srbiji, što je čak 38 odsto.\n"Ne mogu da kažem šta je tačno, ali ono što mogu kao direktor Klinike je da apelujem na nadležne organe da sve ozbiljno ispitaju i daju adekvatan odgovor. Ako ovakva situacija prođe kao da se ništa nije desilo, mislim da je jako pogrešno, jer ćemo u tom slučaju imati narušavanje poverenja svih u zdrasvtveni sistem", upozorio je.\nMilić je istakao da je zdravstveni sistem Srbije jak i vitalan, a da ovakve stvri mogu dovesti do toga da poverenje u zdravstvo prvo izgubi građani, zatim pacijenti, a onda i zdravstvenim radnicima što je, prema njegovom mišljenju, najpogubnije.\nRacionalno objšanjenje mora da postoji, ne mogu da postoje dve istine, kazao je direktor niške kardiohirurgije i nadležnima poručio da odgovor mora da bude ozbiljan, jer je "istina jedini način na koji možemo da zaštitimo naš jako, jako dobar zdravstveni sistem".\nPodsetio je i da se od zemlje do zemlje razlikuje da li su svi koji su bili pozitivni na koronavirus umrli od kovida-19, ali da je njegovo mišljenje kao lekara da je svako ko je umro u kovid bolnici a priori umro od korone.


Hamilton najbrži u Maleziji, Magnusen "goreo" | N1 Srbija\nHamilton najbrži u Maleziji, Magnusen "goreo"\n30.09.2016. |10.16 >10.19 |\nIzvor: Clive Rose/Getty Image\nVozač Mercedesa Luis Hamilton ostvario je najbolje vreme tokom prvog dana akcije pred Veliku nagradu Malezije, 16. trku ovogodišnjeg šampionata Formule 1.\nHamilton je najbrži krug na stazi „Sepang“ upisao tokom drugog treninga, u vremenu od 1:34.944 minuta, kada je za dve desetinke bio brži od timskog kolege Nika Rozberga.\nDvojac Mercedesa su tada pratili vozači Ferarija Sebastijan Fetel i Kimi Raikonen, koji su uz Rozberga jedini bili unutar sekunde od branioca titule.\nMaks Ferstapen je u bolidu Red Bula pratio najbržu četvoricu, ispred vozača Fors Indije Serhija Peresa, Fernanda Alonsa u Meklarenu i svog timskog kolege Danijela Rikarda. Prvu desetoricu kompletirali su drugi vozač Fors Indije Niko Hilkenberg i Dženson Baton, koji u nedelju vozi svoju 300. trku u Formuli 1.\nPrvi dan u Sepangu obeležio je i incident tokom prepodneva, kada se bolid Kevina Magnusena zapalio, zbog čega su na stazi istaknute crvene zastavice. Posle samo sedam minuta akcije, Magnusen je bio primoran da iskoči iz svog Renoa, pošto je vatra počela da bukti u njegovom bolidu.\nPošto je Danac bio na bezbednom, njegov tim je aparatima za gašenje pokušao da zaustavi požar, što se ispostavilo kao mnogo teži zadatak nego što se u prvi mah mislilo. Srećom, francuski tim je uspeo da dovede Magnusenov bolid u red da bi se on vratio na stazu tokom popodneva.\nNajbolji na prvom treningu bio je Rozberg, koji je tada bio za pola sekunde ispred Hamiltona, a on šest desetinki brži od Raikonena na trećem mestu. Fetel je tada imao četvrto vreme, a pratili su ga Alonso, Rikardo, Ferstapen, Hilkenberg, Peres i Baton. To ujedno znači i da su se ista desetorica vozača našla među najboljima na oba treninga.\nTreći trening na stazi „Sepang“ vozi se u subotu u 8 časova, dok su kvalifikacije na programu u 11. Kompletnu akciju moći ćete da pratite u direktnim prenosima na Sport klubu 1.\nluis hamilton Mercedes Formula 1 velika nagrada malezije sepang niko rozberg kevin magnusen


Promocija projekta ”Pružanje podrške u reintegraciji Roma povratnika” - BFPE Srpski\nBeogradski fond za političku izuzetnost (BFPE), Program Ujedinjenih nacija za razvoj (UNDP) i Stalna konferencija romskih udruženja građana – Liga Roma (SKRUG) u sredu, 13. jula u konferencijskoj sali UN-a u Beogradu organizuju promociju projekta ”Pružanje podrške u reintegraciji Roma povratnika”.\nNa promociji će biti prezentovane aktivnosti planirane u okviru zajedničkog pilot projekta koji sprovode UNDP, BFPE i Liga Roma u tri jedinice lokalne samouprave u Srbiji – Subotici, Odžacima i Nišu. Ovom prilikom će biti reči i o poziciji i izazovima sa kojima se Romi povratnici danas suočavaju.\nČetiri od pet registrovanih povratnika na osnovu sporazuma o readmisiji su romskog porekla. Kapaciteti lokalne samouprave za rešavanje pitanja inkluzije na ovako visokom nivou su ograničeni. Pilot projekat “Pružanje podrške u reintegraciji Roma povratnika” radiće na povećanju mogućnosti za reintegraciju, kao što je zaposlenje Roma povratnika, pri čemu će pružiti podršku i u obrazovanju i udomljavanju ovog dela populacije. Ova inicijativa težiće i da pomogne u ojačavanju mehanizama za koordinaciju na lokalnom nivou, kao i da obezbedi savetovanje povratnika.\nDragi prijatelji, obaveštavamo vas da će se od 1. septembra 2014. Beogradski fond za političku izuzetnost nalaziti na novoj adresi – Diplomatska kolonija 22, Beograd. Brojevi telefona i drugi kontakt podaci ostaju nepromenjeni. Na sledećem linku mož\nTakođe tagovano promocija


U junu povećanje plate za zdravstvene radnike, policiju i prosvjetne radnike - Akta.ba\n26.04.2021. 12:09 / Izvor: SRNA\nPremijer Republike Srpske Radovan Višković izjavio je da Vlada planira da početkom maja pokrene pregovore sa partnerima za povećanje plata u javnom sektoru, a povećanje bi se primjenjivalo već od juna.\n"Ne želim danas da špekulišem koliko će to povećanje biti. Razgovaraćemo na tu temu i to će biti sigurno povećanje u zdravstvenom sektoru, Ministarstvu unutrašnjih poslova i u obrazovanju, a može se očekivati već od juna", rekao je Višković za portal "Banjaluka.net".\nVišković je dodao da Vlada RS već ima kalkulacije, šta znači jedan, drugi ili treći procenat povećanja, uvažavajući mogućnosti u budžetu.\n"Bilo koji procenat koji dogovorimo sa našim partnerima nije mali iznos za budžet. To su milionska sredstva, ali naš budžet je stabilan, likvidan i možemo sve te obaveze ispoštovati", naglasio je Višković.\nPrema njegovim riječima, za RS i njene građane je veoma značajno što je Vlada osigurala i dodatnih šest miliona KM za sve zahtjeve iz oblasti kapitalnih investicija u poljoprivredi, a kojih ima oko 2.000.\n"Republika Srpska sufinansira nabavku opreme, mašina, alata i objekata u poljoprivredi, a povećanje će ove godine omogućiti da niko od poljoprivrednika ne ostane ispod crte. Napominjem, 2019. godine bilo oko 1.000 aplikanata, a u 2020. godini 1.400 zahtjeva. U ovoj godini imamo skoro 2.000 zahtjeva, što nam govori da ima i privatnih ulaganja u taj sektor i da nije sve tako crno kao što neko želi da predstavi", poručio je Višković.\nGovoreći o Akcionom planu zapošljavanja u RS, Višković je podsjetio da je na sjednici Vlade on izmijenjen, te da je dodatno odobreno skoro sedam miliona KM.\n"Da bismo ispunili sve one zahtjeve za samozapošljavanje koji su pristigli od djece poginulih boraca i demobilisanih boraca, sa 12 miliona KM došli smo do 19 miliona KM. Nijedan zahtjev koji ispunjava sve uslove neće biti odbijen. Mi smo za ovo predvidjeli tri miliona KM za okvirno 300 korisnika, a pojavilo se puno više, tačnije 1.420 korisnika", rekao je Višković.\nVišković je naveo da je Vlada u novi Akcioni plan uključila oko 750 djece poginulih boraca za pripravnički staž, te obezbijedila sredstva da svi mogu u ovoj godini da ga započnu.


Gradsko veće o konkursima, Skupština o zaduživanju | VRANJENEWS\nGradsko veće o konkursima, Skupština o zaduživanju\nČlanovi Gradskog veća razmatraće u ponedeljak 26. februara predloge odluka za sufinansiranje projekata za tri gradska konkursa – u oblasti društvenog i humanitarnog rada, medijskih sadržaja namenjenih televiziji, kao i tekst za sufinansiranje projekata iz budžeta Grada Vranja za proizvodnju medijskih sadržaja za radio, internet, štampane medije i novinske agencije.\nVećnici će razmatrati i predloge odluka o dodeli sredstava za finansiranje i sufinansiranje projekata iz Rešenja o postavljanju sirena za javno uzbunjivanje na više objekata u Vranju i Vranjskoj Banji, te Pravilnik o postupku i načinu rešavanja zahteva građana za naknadu štete nastale usled ujeda napuštenih pasa na teritoriji Grada Vranja.\nNa dnevnom redu je i Poslovnik o radu Komisije za dodelu lokacija za postavljanje privremenih objekata, pokretnih objekata i aparata, kao i Predlog Odluke o odobravanju Programa i određivanju visine sredstava za realizaciju Programa u oblasti sporta na teritoriji grada Vranja.\nSto šesta po redu sednica Gradskog veća u ovom sazivu počeće 9 časova.\nU četvrtak 1. marta, u isto vreme, odbornici Skupštine grada razmatraće više tačaka dnevnog reda, među kojima su ključne: Predlog odluke o zaduživanju grada Vranja za 2018. godinu, Predlog odluke o izmeni i dopuni Odluke o preuzimanju prava i obaveza ugašenog JP Skijalište Besna kobila, Predlog Lokalnog akcionog plana za poboljšanje položaja Roma i Romkinja, kao i pojedina kadrovska rešenja u nadzornim i školskim odborima u gradu.


Objave – Mladi Talenti Crne Gore\nValorizacija drveta u Crnoj Gori – Najava\nNajava za kreativno pisanje\nNakon nekoliko dana evaluacije 34 prijave za učešče u projektu „Moderna znanja vještine i kompetencije“ 5 članova evalucione komisije donijelo odluku da svi prijavljeni ostvare pravo da učestvuju i steknu praktična znanja i vještine iz oblasti multimedijalne produkcije, web developmenta i internet marketinga. Bez obzira što je kroz projekat predviđeno da uključimo 12 kadidata, u saradnji …\nObezbjeđena edukacija za 34 mlade osobe sa sjevera Read More »\nNa konkursima za mlade talente koji su raspisani u sklopu projekta „Podrška talentu, podrška budućnosti“ 88 mladih poslalo je preko 170 radova iz oblasti Kreativnog pisanja, fotografije, novinarstva i web developmenta. Veoma su srećni I zadovljni zbog velikog interesovanja i većeg od očekivanog broja pristiglih radova. Pristiglo je tačno 180 radova od 88 talentovanih učenika …\nMladi talenti prijavili preko 180 radova Read More »\nDanas je u prostorijama budućeg Centra za profesionalnu edukaciju u Bijelom Polju kroz projekat “Podrška talent-Porška budućnosi” koji realizuje NVO Multimedijal Montenegro (MMNE) organizovana dodjela nagrada za učesnike na konkursima iz oblasti kreativnog pisanja, novinarstva, fotografije I web developmenta. Velika nam je čast I zadovoljstvo što smo danas imali priliku da uručimo nagrade našim mladim …\nSjever je rasadnik mladih talenata Read More »\nKonkurs za najbolju fotografiju i likovni rad\nPRIJAVI SE, POKAŽI SVOJ TALENAT I OSVOJI NEKU OD VRIJEDNIH NAGRADA! Napiši novinarski tekst na temu „Neistražene ljepote sjevera Crne Gore“ i učestvuj u međugradskom takmičenju koje sprovodimo na teritoriji opština Bijelo Polje i Berane.Za 3 najbolja rada obezbjeđene su vrijedne nagrade a za 5 najboljih učesnika na konkursu obezbjeđena je dodatna edukacija i praksa …\nKonkurs za najbolju fotografiju i likovni rad Read More »\nKonkurs za predlog izgleda web sajta\nKonkurs za predlog izgleda web sajta Read More »


Novosađani pozvani na Berlinale | Autonomija\nNovosađani pozvani na Berlinale\nScenario za film "Heroji radničke klase" reditelja Miloša Pušića i scenariste Ivana Kneževića našao se među 12 projekata na Berlinskom festivalu.\nPriča mladih Novosađana govori o borbi građevinca iz Srbije sa sistemom u kojem vladaju novac, korupcija i pohlepa, a odabrana je među 500 scenarija iz sveta. Oni će na radionicama od 9. do 16. februara sarađivati s najvećim imenima iz sveta filma.\n„Vest da smo izabrani za ovogodišnje Berlinale daje nadu da ima smisla raditi i pisati. Ovaj scenario je nastavak mog prošlog filma „Jesen u mojoj ulici“, u tom smislu što se i ovde bavimo temom autsajdera, marginalizovanih ljudi koje je društvo skrajnulo u stranu“, priča Pušić.\n„Heroji radničke klase” („Working Class Heroes“) je socijalna drama smeštena u svet korumpirane građevinske industrije. U jednom momentu prerasta i u triler.\nAutori snimanje planiraju za 2014. „To će zavisiti od toga da li ćemo dobiti podršku državnih ustanova, pre svega Ministarstva kulture. Ako stigne njihova podrška, lakše će biti pridobiti i strane sponzore“, rekao je Ivan Knežević, prenosi list „24sata“.\nPušić i Knežević već su sarađivali na nagrađivanom filmu „Jesen u mojoj ulici“ (2009) i „Uspavanka za dečaka“ (2007), a zajedno su počeli da rade još tokom studija.


(Peking, 28. novembar 2015) Predsednik Vlade RS A. Vučić boravio je u NR Kini od 23. do 28. novembra 2015. g.\nPored učešća na Četvrtom samitu šefova vlada Kine i Centralne i Istočne Evrope pod nazivom “Novi počeci, nova područja i nova vizija” u Sudžou 24. i 25. novembra 2015.g, predsednik Vlade RS A. Vučić od 26. do 27. novembra boravio je u zvaničnoj bilateralnoj poseti Kini.\nU delegaciji predsednika Vlade RS u Sudžou su bili ambasador RS u NR Kini M. Bačević, i savetnice predsednika Vlade za spoljnu politiku T. Jović i medije S. Vasiljević. U delu bilateralne posete Kini, delegaciji su se pridružili ministar za energetiku i rudarstvo A. Antić i ministar privrede N. Sertić.\nNa plenarnom zasedanju Samita, predsednik Vlade RS A. Vučić je ponovio punu podršku Srbije planu premijera Kine Li Kećianga o jednom cilju i šest oblasti i inicijativama „Put i Pojas“. Ukazao je na izuzetan značaj koji RS pridaje saradnji sa NR Kinom i predstavio projekte u oblasti infrastrukture i energetike, koje je RS do sada realizovala sa NR Kinom (most preko Dunava, prva faza rekonstrukcije TE Kostolac), kao i onima čija je realizacija u toku (modernizacija pruge Beograd-Budimpešta, auto-put i dr).\nNa Samitu su usvojeni Srednjoročni plan saradnje Kine i CIEZ za sledećih pet godina i Smernice iz Sudžoua, koje se odnose na aktivnosti u toku sledeće godine.\nNa Konferenciji za štampu posle Samita, predsednik Vlade RS se obratio prisutnima, kao jedan od tri govornika.\nPosle Samita u Sudžou, u Pekingu 26. novembra o.g. predsednik Vlade RS A. Vučić učestvovao je na grupnom sastanku lidera 16 zemalja Centralne i Istočne Evrope sa predsednikom NR Kine Si Đinpingom.\nU bilateralnom delu posete, predsednik Vlade RS A. Vučić se sreo sa kineskim premijerom Li Kećiangom i predsednikom NR Kine Si Đinpingom.\nU razgovorima je konstatovano da su odnosi Srbije i Kine na najvišem nivou od njihovog uspostavljanja i potvrđena je spremnost za dalji razvoj strategijskog partnerstva. Predsednik Kine Si Đinping prihvatio je poziv da poseti Srbiju, što se očekuje 2016.g.\nPosebna pažnja posvećena je mogućnostima za unapređenje ekonomske saradnje, dolazak velikih kineskih investicija u Srbiju i nastavak infrastrukturnih projekata. Tokom posete Pekingu, premijer A. Vučić se sreo sa visokim predstavnicima kompanija CRBC, CMEC/Poly i HBIS, tokom kojih je bilo reči o daljoj saradnji u oblasti izgradnje putne infrastrukture, razvoja industrijskih parkova, namenske industrije, energetike, poljoprivrede i najavljenoj privatizaciji železare u Smederevu. Ministar privrede R. Srbije Ž. Sertić je imao odvojene susrete sa predstavnicima Bank of China i Pacific Construction Group koji su iskazali interes za razvijanje svojih poslovnih aktivnosti na našem tržištu.\nMinistari rudarstva i energetike A. Antić i privrede Ž. Sertić su ispred Vlade R. Srbije tokom posete potpisali ukupno devet sporazuma, među kojima su i Memorandum o razumevanju o unapređenju zajedničkog razvoja Ekonomskog pojasa Puta svile između Vlade R. Srbije i Vlade NR Kine, Okvirni sporazum o modernizaciji i rekonstrukciji mađarsko-srpske železničke veze na teritoriji RS, Protokol o zdravstvenim zahtevima za izvoz smrznutog junećeg mesa, memorandume o razumevanju u vezi sa izgradnjom deonica na autoputu E-763, privatizacijom „Železare Smederevo“, izgradnjom industrijskog parka i termoelektrane sa pogonom na otpad, kao i dva sporazuma iz domena naučne i prosvetne saradnje zaključena sa Ministarstvom prosvete i Ministarstvom nauke i tehnologije NR Kine.


Vljora Čitaku u SB: Ko opstruira Prištinu, pomaže kriminalcima - Sputnjik Srbija\n19:10 14.11.2018 (osveženo 19:20 14.11.2018) Preuzmite kraći link\n„Ne može se očekivati da se Kosovo efikasno bori protiv međunarodnog kriminala ako nije član Interpola, Kosovo ne može i ne treba da bude crna rupa u Evropi“, rekla je ona na sednici Saveta bezbednosti UN o situaciji na Kosovu.\nČitaku tvrdi da kosovska policija ispunjava sve kriterijume da postane kredibilan partner u borbi protiv međunarodnog kriminala.\n„Očigledno je da od držanja Kosova van Interpola korist imaju samo kriminalci, narkokarteli i teroristi. Zapitajte se da li želite da budete na toj listi“, kaže Čitaku.\nIsti princip, dodala je, važi i za uspostavljanje kosovskih oružanih snaga. Kosovo, tvrdi, ne pravi vojsku da bi pretilo ili napalo nekog, već menja mandat bezbednosnih snaga da bi, kako kaže, „one mogle da daju doprinos regionalnoj i globalnoj bezbednosti u punom obimu“.\n„Niko sem građana Kosova nema pravo veta na uspostavljanje kosovske vojske. To je pitanje suverene odluke koju će Kosovo doneti uskoro. To nije nešto o čemu ćemo ikad razgovarati sa Srbijom i to nije suprotno Rezoluciji 1244“, rekla je Čitaku.\nPonovila je kao i na ranijim sednicama optužbe na račun Srbije, a optužila je Beograd i za neispunjavanje svojih obaveza iz Briselskog sporazuma\nPrema njenim rečima, Srbija krši CEFTA sporazum dampingom svojih proizvoda, zbog čega je, navodi, uvođenje 10 odsto poreza od strane Prištine bilo neizbežno, ekonomski i politički razumna mera. Dodala je da je dijalog sa Beogradom jedini put napred, ali da on nije o pravu Kosova na postojanje, već isključivo o „pomirenju i uzajamnom priznanju“.\nOna je takođe pozvala Savet bezbednosti da proredi sednice, navodeći da resursi UN mogu bolje da se iskoriste. Čitaku je takođe zahvalila karipskim zemljama koje su, kako je navela, ponovo potvrdile podršku Kosovu.\nTanin: Jednostrani potezi dodatno povećavaju tenzije\nŠef Unmika Zahir Tanin izjavio je da su odluka prištinskih vlasti da uvede porez na robu iz centralne Srbije i usvajanje tri nacrta zakona o snagama bezbednosti Kosova dodatno povećali tenzije između Beograda i Prištine.\n„Nedavno usvajanje tri nacrta zakona o snagama bezbednosti Kosova u kosovskom Parlamentu, koji bi trebalo da unaprede njihovu snagu i zonu odgovornosti, izazvalo je nove tenzije. To pitanje se mora pažljivo regulisati, kako bi koraci koji će se preduzeti biti rezultat političkog procesa u kojem učestvuju svi, uz poštovanje odgovarajućih zakonskih regulativa“, rekao je Tanin, preneo je Tanjug.\nPostupci kojima se pokušava prejudiciranje dogovora, ne doprinose postizanju političkog kompromisa, bilo da se radi o bitnijim ili manjim pitanjima, jednostrani postupci nose stalni potencijal da zapale stanje na terenu.\nTanin smatra da su reforme koje su potrebne u oblasti vladavine prava i institucija doživele pritisak zbog etničkih tenzija.\nTanin je ukazao da su centralne stavke Briselskog sporazuma važne, uključujući i uspostavljanje Zajednice srpskih opština, ističući da su ostvarenje i njihova puna primena krucijalni za napredak na terenu.


Projekat će pomoći da se region pripremi za efikasan prijem i davanje vakcina protiv virusa kovida-19, uključujući vakcine primljene preko Kovaksa i mehanizma EU za razmenu vakcina sa zemljama članicama EU, dodaje se u saopštenju EU dostavljenom medijima.\nKomesar za susedstvo i proširenje, Oliver Varhelji poručio je da EU projektom za podršku kampanjama vakcinacije na Zapadnom Balkanu, u partnerstvu sa SZO, nastavlja da ispunjava svoju obavezu da podrži svoje partnere u suočavanju sa pandemijom od početka.\n„Projekat je dodatak našem paketu od 70 miliona evra za podršku pristupu vakcinama za region i za nabavku neophodne opreme za kampanje“, istakao je Varhelji.\nPaket obuhvata i pet dodatnih projekata sa Savetom Evrope, organizacijom UN Women, Unicefom, UNDP-em i Crvenim krstom, koji su nedavno potpisani, a koji daju podršku ugroženim grupama koje su pod uticajem pandemije na Zapadnom Balkanu i u Turskoj, posebno Romima, ženama –žrtvama nasilja – deci, povratnicima, starijim licima i licima sa invaliditetom, napominje se u saopštenju.\nTakođe, Evropska komisija uspostavlja mehanizam EU za razmenu koji će pomoći zemljama članicama da razmenjuju doze koje je obezbedila EU, kao i sa partnerima na Zapadnom Balkanu, da bi se obezbedio blagovremeni pristup vakcinama i stvorilo iskustvo povezano sa Strategijom EU za vakcinaciju. Za podršku izdvojeno je 70 miliona evra.\nCeo paket pomoći EU za Zapadni Balkan u odgovoru na pandemiju kovid-19 premašuje 3,3 milijarde evra, zaključuje se u saopštenju.


„Brzi voz” bolji od Doline | Pančevac\n28.03.2015 19:33·0 komentaraPregleda: 257\nUtakmicama 18. kola danas je nastavljena prvenstvena trka za bodove u Srpskoj ligi „Vojvodina”. Bila je to treća „runda” prolećnog dela šampionata, u kojoj je pančevački Dinamo ostvario prvu pobedu u nastavku sezone.\nPo veoma hladnom vremenu, pred oko 300 simpatizera, „brzi voz” je na Gradskom stadionu u Pančevu savladao Dolinu iz Padine sa 2:0. Bio je to pravi južnobanatski derbi, u koji su gosti ušli sa oreolom favorita. Ipak, Novak Šalipurović i njegovi saigrači su odigrali odlično, pa su zasluženo osvojili sva tri boda.\nPrvi pogodak postigao je Aleksandar Čišić u samom finišu prvog poluvremena, a sudbinu gostiju na ovom meču zapečatio je Aleksej Nikolajev golom u 78. minutu.\nOvim trijumfom Pančevci su pokazali da imaju kvalitet za ovaj rang takmičenja i da dobre rezultate od njih tek treba očekivati.


Naslovna Info Srbija Novi sistem kamera pomagaće vozačima da ostanu budni za volanom\nDok vozite automobil, svaki gubitak fokusa može biti poguban.\nOmetanja koja su proizvod upotrebe mobilnog telefona, cigareta, muzike ili hrane uzročnici su i do 30 odsto saobraćajnih nesreća, dok se 20 odsto nesreća pripisuje umoru kao uzročniku, navodi se u izveštaju Evropske komisije.\nBoš, poznata nemačka kompanija za inženjering i tehnologiju, pozicionirala se kao glavni dobavljač ove tehnologije, objavivši u decembru da je razvila sistem za praćenje unutrašnjosti vozila koji otkriva uspavane i rastrojene vozače.\nTehnologija koja će početi da se ugrađuje u vozila 2022. godine, koristi kamere i veštačku inteligenciju kako bi otkrila kada su očni kapci vozača postali „teški“, kada vozač gleda u telefon ili se okreće prema nekome od putnika.\nAlgoritam je namešten tako da koristi snimke stvarnih situacija u vožnji i donosi procenu umora vozača u zavisnosti od položaja njegovih kapaka i brzine treptaja oka.\n„Na osnovu ovih parametara može se prepoznati da li ste umorni“, kaže za CNN Anet Fišer, promotorka Bošovog novog sistema praćenja.\nTada sistem može da upozori vozače, preporuči pauzu ako ustanovi umor ili čak reaguje smanjenjem brzine vozila. Oblik upozorenja, bilo da je to zvuk, svetlo, usporavanje ili čak volan koji vibrira, zavisiće od željam proizvođača automobila, jer će sistem biti prilagođen njihovom brendu kao i potrošačima.\nSaobraćajne nesreće širom sveta uzročnik su više od milion izgubljenih ljudskih života svake godine, navodi se u izveštaju Svetske zdravstvene organizacije za 2018. godinu. Upotreba telefona, bilo da je u rukama ili ne, povećava rizik od sudara četiri puta, dok slanje poruka povećava rizik i do 23 puta.\n„Umor je posebna tema za one kojima je vožnja deo profesionalnih obaveza“, kaže Džošua Heris, direktor kampanje za bezbednost na putevima u Velikoj Britaniji. „Ovi vozači često su za volanom duže razdoblje, a neretko upravljaju i ogromnim vozilima koja mogu da naprave veliku štetu u slučaju sudara. Tehnologija igra važnu ulogu u težnjama da se postigne sigurnost na putevima i pozdravljamo razvoj sistema koji poboljšavaju sigurnost“, kaže on.\nDadli Kurtis, menadžer za komunikacije pri Evropskom veću za sigurnost transporta, slaže se da će dugoročno ovi sistemi doprineti značajnom smanjenju broja saobraćajnih nesreća.\n„Ali proći će dosta vremena dok sva vozila dobiju ovu tehnologiju“, upozorava on. „U međuvremenu, moramo ovaj problem rešavati i iz drugih uglova. Na primer, iako u Evropi postoje ograničenja u broju dozvoljenih sati provedenih za volanom, trebalo bi strože sprovoditi i regulisati ova ograničenja.“\nDodatna briga je privatnost, jer sistemi za nadzor vozača preko kamera prikupljaju veliku količinu ličnih podataka o vozaču i putnicima.\nPrema Bošu, podatke koje je prikupio njihov sistem procenjivaće samo softver u samom automobilu, i oni neće biti sačuvani niti prosleđeni Bošu ili nekom drugom.\nAnet Fišer dodaje da, ako proizvođač automobila želi da prikupi bilo kakve podatke od vozača, prvo mora dobiti saglasnost.\nKurtis smatra da je transparentnost ključna za poverenje korisnika. On podstiče proizvođače automobila da jasno objasne kako tehnologija funkcioniše, kako se podaci koriste i koliko dugo se čuvaju.\n„Ako vam to može spasiti život i živote drugih ljudi, svaki takav sistem trebalo bi da bude dobro prihvaćen“, zaključio je Kurtis.\nPrethodni tekstSunčano i hladno, sneg opet krajem nedelje\nSledeći tekstPetarda raznela šaku mladiću iz Ade


Potrebno 15 milijardi evra da dostignemo EU standarde u oblasti zaštite životne sredine - AgroSmart\nPotrebno 15 milijardi evra da dostignemo EU standarde u oblasti zaštite životne sredine\nMinistar zaštite životne sredine u Vladi Republike Srbije Goran Trivan saopštio je da je Vlada danas utvrdila Predlog pregovaračke pozicije za Poglavlje 27 – životna sredina i klimatske promene, koju je sačinilo resorno ministarstvo.\nTrivan je na godišnjoj konferenciji za novinare, posvećenoj radu tog ministarstva u ovoj godini i planovima za narednu, objasnio da je usvajanje tog dokumenta bio preduslov za otvaranje tog poglavlja u pregovorima Srbije sa EU.\nPrema njegovim rečima, Evropska komisija je dala najviše ocene tom dokumentu, koji je završen godinu dana pre roka, i on će biti poslat Evropskoj komisiji kao zvaničan.\nEU će potom odlučiti o otvaranju Poglavlja 27, za šta je Srbija spremna, naglasio je Trivan, ukazavši na to da su se stručnjaci koji su radili na tom dokumentu trudili da za Srbiju obezbede što više prelaznih perioda za prilagođavanje kako bi se privredi olakšalo da dostigne tražene standarde EU.\nMinistar je istovremeno podsetio na to da je Poglavlje 27 jedno od najzahtevnijih, najskupljih i najobimnijih u pristupnim pregovorima.\nOn je rekao da će svaki potez koji se bude utvrdio pregovorima uticati na čitavo društvo i privredu, dodavši da je procenjeno da bi Srbija za dostizanje evropskih standarda u zaštiti životne sredine trebalo da u narednih nekoliko decenija u to uloži najmanje 15 milijardi evra.\nTrivan je najavio i da bi naredne godine trebalo da bude usvojen zakon o klimatskim promenama, izmenjen Zakon o upravljanju otpadom, kao i izmenjen Zakon o ambalaži i ambalažnom otpadu, kojim se predviđa uvođenje depozitnog sistema.\nPrema njegovim rečima, procenat zaštićenih prirodnih područja u Srbiji je dostigao osam odsto, pri čemu će se i naredne godine nastaviti sa povećanjem površina pod zaštitom.\nMinistar je preneo i da je ovogodišnji budžet Ministarstva od 6,2 milijarde dinara imao izvršenje od 87 odsto, što je najviši procenat u poslednjih deset godina.\nOvaj budžet za narednu godinu će biti veći za oko 27 odsto nego ove godine, a najviše novca, oko 4,1 milijarda, odnosno oko 50 procenata, biće izdvojeno za subvenciju reciklažnoj industriji, programe podsticaja zaštićenih prirodnih dobara, podršku Zavodu za zaštitu prirode i rad Direktorata za radijacionu i nuklearnu bezbednost Srbije.


Predsednik najviše naučne organizacije EU dao ostavku | Restart Magazin\nPredsednik najviše naučne organizacije EU dao ostavku\n09/04/2020 09/04/2020 Urednik\tERC, EU, Evropski istrazivacki centar, Mauro Ferari\nPredsednik Evropskog istraživačkog saveta (ERC), najviše naučne organizacije Evropske unije, dao je ostavku nakon tri meseca na toj funkciji. Izrazivši zabrinutost zbog naučnog rukovođenja i političkih operacija EU, Mauro Ferari je rekao da je izgubio veru u taj sistem nakon što nije uspeo da osnuje specijalni program za borbu protiv koronavirusa.\nU sporu koji naglašava tenzije koje je zdravstvena kriza izazvala unutar institucija EU, Ferari je rekao da je “duboko razočaran i uznemiren” reakcijom Brisela na “tragediju čije bi razmere mogle biti bez presedana.”\nERC tvrdi da je njegova ostavka usledila nakon pismenog, jednoglasnog izglasavanje nepoverenja. Naučni savet ERC je saopštio da je 19-člani odbor naložio Ferariju da ode u petak veče.\nERC je dodao da je profesor Ferari napravio nekoliko ličnih inicijativa, ne konsultujući naučni savet, i da je koristio položaj za promovisanje svojih ideja.\nFerari je italijansko-američki naučnik poznat kao pionir u oblasti nanomedicine i iza sebe ima decenije rada u SAD.\nU saopštenju za “Fajnenšl tajms” i “Korijere dela sera”, govorio je o posvećenosti “idealističkom snu o ujedinjenoj Evropi… koji je srušila potpuno drugačija realnost.”\nKada je postala jasna tragedija izazvana pandemijom, Ferari je, kako je rekao, htio da se specijalni program usmeri na borbu protiv kovida-19, da najbolji naučnici imaju resurse da se bore novim lekovima, vakcinama, dijagnostičkim metodama i bihevioralnim pristupima zasnovanim na nauci “kako bi se zamenile često improvizovane intuicije političkih lidera”.\nKasniji pokušaji da se finansiraju najbolji naučnici nakon razgovora sa šeficom Evropske komisije Ursulom fon der Lajen “raspali su se u dodiru” sa slojevima birokratije EK, rekao je Ferari.\nOn je rekao da je njegov predlog odbijen zato što je uloga ERC da finansira “odozdo prema gore”, a ne da diktira oblasti na koje bi naučnici trebalo da se usredsrede.\nERC tvrdi da predlog nije usvojen zato što je izvan nadležnosti te agencije.\nFerariju se zamera to što je zaobišao čelnike borda ERC kada je pošao na razgovor sa Fon der Lajenovom.\nProfesor je rekao da ga je šefica EK “lično kontaktirala da ga pita za savet o načinu borbe protiv pandemije”. Međutim, kontakt sa njom je “stvorio unutrašnju političku oluju” i njegovi planovi su propali, dodao je.\nNemački poslanik Evropskog parlamenta Kristijan Ehler je rekao da su Ferarijevi predlozi bili u suprotnosti sa pravnom osnovom ERC i da su bili samo “površan marketinški stav o krizi sa koronavirusom”.\nFerari je tek bio započeo četvorogodišnji mandat, ali je dobio dozvolu na nastavi istraživanje u SAD o lečenju raka, u skladu sa ranijim dogovorima sa predsednicima briselske agencije.\nERC, koji je od osnivanja 2007. pomogao sedmoro istraživača da dobiju Nobelovu nagradu, saopštio je da žali zbog komentara profesora Ferarija.\n“Profesor Ferari je od svog imenovanja pokazao nedostatak angažovanja u ERC, nije učestvovao na mnogim glavnim sastancima, provodio je ogromno vreme u SAD i nije branio program i misiju ERC kao ja zastupao ERC”, navedeno je u saopštenju.\nFerari je rekao da se vraća u SAD kako bi se na prvoj liniji fronta borio protiv kovida-19.\nEvropska komisija je saopštila da je više od 50 ERC projekata uključeno u borbu protiv pandemije kovida-19 i da je izabrano 18 istraživačkih i razvojnih predloga iz različitih naučnih polja, od virologije do socijalnog ponašanja.\nProfesor Ferari je rekao i da je EU izneverila svoje ideale u borbi protiv virusa, pri čemu države članice nisu poslale pomoć onima koje su najteže pogođene, uključujući Italiju, kad im je bilo najpotrebnije.\nU najnovijem razvoju događaja, ministri finansija u utorak veče nisu postigli sporazum o tome kako će finansirati obnovu evropske ekonomije. Bogate severne članice se opiru planovima za nove instrumente koji bi zaduživanje na finansijskim tržištima učinili jeftinijim za jug, a skupljenim za njih.\nRazgovori bi trebalo da se nastave danas.\n← Dok se SZO klanjala Pekingu, pandemija izmakla kontroli\nJohanes Han: EU nije prekasno reagovala, zdravstvo je nacionalno pitanje →\nJedan meč za titulu\nPutin: Donald i ja smo na ti\nU BiH se nisu stekli uslovi za raspodelu novca od MMF-a!\n26/05/2020 26/05/2020 Urednik


Kapiten Stojković opleo po Asanu: Izdao je kompletan tim Partizana! - Sportske Vesti\nKapiten Stojković opleo po Asanu: Izdao je kompletan tim Partizana!\nIgor 03/05/2021 Fudbal , Fudbalski klub Partizan , Sportske vesti , Superliga Srbije\nPosle Lazara Markovića i kapiten Vladimir Stojković je osudio postupak Takume Asana da raskine ugovor sa klubom jer je nezadovoljan zbog neisplaćenih zarada.\nKapiten crno-belih je poručio da je Asano izdao kompletan tim Partizana.\n„Danas, kada su se utisci slegli posle prvobitnog šoka i posle prvog zajedničkog treninga posle praznika, apsolutno nas drži ista i misao i raspoloženje da je Asano razočarao i izdao kompletan tim Partizana„, poručio je Stojović i nastavio:\n„Svako od nas pojedinačno, počevši od igrača, stručnog štaba, pa do zaposlenih u klubu smo se trudili da se ne samo uklopi u tim, već da mu život u Beogradu bude prijatan kako bi se osećao kao kod svoje kuće. On je bio jedan od nas!“\nNe krije Vladimir Stojković koliko je razočaran:\n„Nisam pravnik da bih komentarisao stvari koje nisu moja specijalnost i nadležnost, ali zato moram ono što znam i što ima direktne posledice po nas kao tim. Ljudski i moralno smo duboko razočarani i ponavljam, osećamo se izdanim, jer se ovo ne radi onima sa kojima si živeo skoro tri godine i to pred kraj prvenstva i utakmicu sezone.“\n„Poštujem njegovu odluku, ali mogao je da sačeka još 20 dana. Ostao je gorak ukus!“\nTags FK PartizanTakuma AsanoVladimir Stojković\nPrethodni članak SLUČAJ KANGA: Preselio oca zbog straha od osvete\nSledeći članak Poznato je gde Kristijano Ronaldo nastavlja karijeru!


Christodoulides: Spremni smo za nastavak rešavanja kiparskog pitanja čim uslovi dozvole\nBy Newsroom / Објављено на: May 7, 2020\nU intervjuu kiparskoj novinskoj agenciji, ministar spoljnih poslova Republike Kipar Nikos Christodoulides izrazio je zahvalnost da će se nakon pandemije doći do promena i na međunarodnom nivou i u transnacionalnim odnosima.\nPrema Christodoulidesu, mnoge države ocenjuju podatke koji karakterišu upravljanje pandemijom koronavirusa i njihovim efektima, uz mogućnost redefinisanja politika i pristupa.\nUpitan o napretku napora da se reši kiparsko pitanje, on je naglasio da kiparska strana želi i spremna je da „nastavi napore čim uslovi to dozvole. Ne postoji druga opcija“, rekao je kiparski ministar spoljnih poslova, dodavši da se “između ostalog, eskalacija nezakonitih radnji Turske u Ekskluzivnoj ekonomskoj zoni Kipra ne može ignorisati, usred globalne pandemije i višestrukih efekata na sve sektore, uključujući energetski”.\nNa pitanje kako na diplomatiju utiče pandemija koronavirusa ministar smatra da će u diplomatiji značajno uticati i na proceduralna pitanja, poput potrebe za fizičkim prisustvom na bilateralnim i multilateralnim sastancima, kao i u vezi sa pitanjima koja se odnose na međunarodni sistem, što je okvir u kojem je diplomatija pozvana da deluje.\nZatim je rekao da će se posle pandemije videti promene kako u međunarodnom tako i u međudržavnim odnosima. „Mi doživljavamo velike razmere rata i upućujem vas da vidite kako su se međunarodni sistem i međunarodni odnosi promenili posle Prvog i Drugog svetskog rata, kraja hladnog rata i drugih važnih međunarodnih događaja. Nakon ovih dešavanja, na međunarodnom nivou je nastupio novi period“, primetio je kiparski ministar spoljnih poslova.\nKako je napomenuo, pandemija i ekonomski i mnogi drugi efekti koje izaziva slede posle globalne ekonomske krize koja je počela 2008. i nedavne migracione krize. „Ove dve krize dovele su do toga da neke države postepeno osporavaju strukture, principe i vrednosti međunarodnog sistema kakve su nastale nakon završetka hladnog rata. Nekoliko zemalja je pribeglo izolacionizmu, introverziji, izazovima multilateralizma i ulozi i značaju međuvladinih organizacija. Verujem da će se nakon okončanja današnje pandemije takve tendencije i pristupi dodatno ojačati. Verujem da će prioriteti postavljeni kroz spoljnu politiku država biti revidirani i redizajnirani “, dodao je on.\nUpitan da li je Ministarstvo spoljnih poslova pripremilo plan i napravilo plan za ovaj period i postkoronavirusnu eru u smislu promovisanja svojih politika, Christodoulides je rekao da su u okviru koje je pomenuo već planirali i napravili procenu, kako za proceduralna pitanja, tako i za prevashodno za suštinska pitanja, „tako da smo u stanju da odgovorimo na novu situaciju kada dođe do nje“.\nDodao je da je Vlada „u vezi sa suštinskim pitanjima, pored drugih aktivnosti koje preduzimamo u okviru Ministarstva, razgovarala i sa više akademika, tražeći od njih da nam dostave pismeno svoje pristupe, ocene i predloge“.\nUpitan o uticaju trenutne situacije na bilateralne, trrilateralne i multilateralne odnose Kipra sa drugim državama i organizacijama, Christodoulides je naglasio da su sve države pozvane da upravljaju dosad neviđenim stanjem stvari. „Podsetiću vas na ono što je francuski predsednik vrlo primereno rekao: Mi smo u ratu. Neosporna je činjenica da su u mnogim stvarima na koje je uticalo upravljanje pandemije neke države, nažalost, odabrale usamljeni put. Čak i na nivou EU. To je test izdržljivosti i za EU i za sve države, kao i za celu međunarodnu zajednicu, prelazni period za koji je moguće, kao što sam već napomenuo, da donese značajne promene u svom obliku“, rekao je.\nDodao je da „posebno za našu„ porodicu “, EU, postoji još jedna dimenzija, čije ćemo posledice, verujem, doživeti kao EU u bliskoj budućnosti“. Konkretno, on je rekao da “svih ovih dana, pored razgovora sa mojim kolegama iz EU, sam u kontaktu sa ministrima spoljnih poslova susednih zemalja. Jedan od njih, tokom naše diskusije, zatražio je da posredujem sa državama članicama EU koje nisu dozvolile izvoz medicinske opreme koju je kupila i otplatila njegova državai, a koja je bila na aerodromu za izvoz. U stvari, u istom razgovoru dao mi je kao primer ponašanje treće zemlje koja ne samo da ne sledi takve politike, već umesto toga pruža besplatnu pomoć“, rekao je on.\n„Razumete da će takva ponašanja uticati ne samo na međunarodni sistem i međuvladine odnose u post-pandemijskoj eri, već i na prestiž i međunarodni kredibilitet EU. Siguran sam da sve podatke koji karakterišu upravljanje pandemijom i njen uticaj na međunarodnom nivou ocenjuju mnoge države i dovesti će, verovatno, do redefinisanja politika i pristupa. Niti jedan fenomen ne prolazi nezapaženo, a posebno vas upućujem na susednu državu koja interno ima posebne poteškoće u upravljanju pandemijom, ali odlučuje, slanjem zdravstvenog materijala u treće zemlje, da poboljša svoj imidž u inostranstvu”, dodao je Christodoulides./ibna


Važno: Ako XML datoteke šeme (.xsd) ne definišete atribut tipa na određene podatke za pojedinačne elemente (kao što je xsd:decimal), zatim Excel formata ćelije kao tekst podrazumevano kada je uvoz XML podataka. Oblikovanje kao tekst osigurava da skladišti u ćeliji su znakovi potpuno isti kao podatke koji su uskladišteni u XML datoteke (.xml). Na primer, početnih nula (0) vrednosti u polju "ID ili kreditne kartice" da se uklanjaju kada su oblikovani kao broj, ali ne uklanja kada su oblikovani kao tekst. Međutim, podatke koji je oblikovan kao tekst ne procena. Ako želite podatke da biste procenili jer sadrži formulu, morate izričito da navedete atribut tip numeričkih podataka, kao što su xsd:decimal ili xsd:integer.\nSledeća tabela navodi formata prikaza koji se primenjuju kada stavke sa određenim XSD tipom podataka se uvozi u Excel radnom listu. Podaci sa XSD formatom koji su navedene u koloni Nepodržani formati se uvoze kao tekstualne vrednosti.


Predstavljanje Analize rizika od korupcuje u propisima o javno privatnom partnerstvu i koncesijama | Medija centar Beograd\nPredstavljanje Analize rizika od korupcuje u propisima o javno-privatnom partnerstvu i koncesijama\nSreda, 14/3/2018, 11:00, II sprat, Velika sala\nTransparentnost Srbija analizirala je važeći Zakon o javno-privatnom partnerstvu i koncesijama\nsa posebnim fokusom na rizike od korupcije sa ciljem da se identifikuju nedostaci i predlože preporuke radi poboljšanja zakonodavtsva u ovoj oblasti.\nKonferencija za novinare organizacije Transparentnost Srbija\nAnaliza rizika od korupcije u propisima o javno – privatnom partnerstvu i preporuke za poboljšanje zakonskih resenja prilikom izrade novog zakona o javno-privatnom partnerstvu i koncesijama:\nAnaliza antikoruptivnih odredaba u zakonodavstvu o javno-privatnom partnerstvu u region:\nZlatko Minić, saradnik Transparentnosti Srbija\nJavno-privatna partnerstva kroz proceduru javnih nabavki - ključni problem:\nSaša Varinac, ekspert za javne nabavke\nTransparentnost: Srbiji potreban bolji Zakon o javno-privatnom partnerstvu\nOrganizacija Transparentnost Srbija je danas ocenila da treba unaprediti Zakon o javno-privatnom partnerstvu i koncesijama da bi se smanjila mogućnost korupcije.\nProgramski direktor Transparentnosti Srbija Nemanja Nenadić je novinarima rekao da rizik od korupcije može da postoji već kod samog donošenja odluke da se uopšte udje u neki projekat, bilo da je javno-privatno partnerstvo ili drugačiji.\n"Proces planiranja treba da obezbedi da javno-privatna partnerstva budu odobrena samo kada je upravo to najbolje rešenje, odnosno dugoročno najisplativije", rekao je Nenadić i dodao da bi o tome trebalo da se izjasne gradjani o čijoj se imovini radi.\nIstakao je da propisi u oblasti javno-privatnog partnerstva ne sadrže pravila koja bi obezbedila da se čuje glas gradjana i ocenio da ne postoji prepreka da organi vlasti prikupe ove podatke, ali da ne postoji ni obaveza da to učine.\nPotrebno je, kako je rekao, povećanje transparentnosti javno-privatnih koncesija i jačanje efikasnosti nadzora nad planiranjem i izvršenjem ugovornih obaveza privatnog partnera.\nNeophodno je, ocena je TS, i propisivanje posebnih mera nadzora u slučajevima kada se antikorupcijski mehanizmi iz Zakona o javno-privatnom partnerstvu ne primenjuju usled postojanja dozvoljenog izuzetka od primene zakona i izbegavanje takvih aranžmana.\nNaglašeno je i da je potrebno propisivanje kazni za slučajeve kršenja pravila o javno-privatnim partnerstvima, kao i jačanja nezavisnosti Komisije za privatno javna partnerstva.\nTransparentnost Srbija je uporedjivala iskustva drugih zemalja u regionu u projektima javno-privatnog partnerstva i smatra da se ti propisi u celini ne mogu označiti kao kvalitetniji od zakona u Srbiji, ali da ima rešenja koja bi mogla da se prenesu.\nEkspert za javne nabavke Saša Varinac rekao je da Zakonu o javno-privatnom partnerstvu i koncesijama nedostaju jasne procedure i da to svima stvara problem.\nOn je rekao da je važno da država paralelno rešava probleme u oblasti javnih nabavki i javno-privatnih partnerstava, kako bi sistem bio sinhronizovan.


Vesić: Radovi remete život sugrađana, ali da su prethodne gradske vlasti radile, ne bi sada bilo toliko posla - Infobrif\nVesić: Radovi remete život sugrađana, ali da su prethodne gradske vlasti radile, ne bi sada bilo toliko posla\nObjavljeno 13.06.2019. u 10:47\nZa ovu godinu možemo reći da je „udarnička“, jer smo zaista uredili veliki broj ulica, rekonstruisali fasade, desetine bulevara, ali i spomenika kulture, izjavio je zamenik gradonačelnika Goran Vesić.\n„Urađeno je skoro 500 fasada, desetine ulica i bulevara, dok smo Savski amfiteatar „očistili“ i tamo se sada gradi Beograd na vodi. Građani mogu da vide kako se trenutno uređuje park „Ušće“, a ne bi trebalo zaboraviti ni da je železnička stanica izmeštena iz centra grada“, naveo je Vesić.\n„Uredili smo i Trg Slavija i mislim da Beograđani žele da žive u uređenom gradu. Da su se prethodne gradske vlasti trudile na isti način, ne bismo sada imali toliko posla. Trudimo se da se najviše radova odvija leti, kada je najmanje ljudi u gradu“, rekao je Vesić.\n„Takođe, 1. septembra biće „pušten“ saobraćaj na Trgu republike, potom i u Karađorđevoj, pa se može reći da je tekuća godina „udarnička“ jer smo zaista uredili veliki broj ulica“, istakao je Vesić.\nVučić o rekonstrukciji Trga Republike: Čemu tolika…\nOn je naveo da se trenutno radi 70 fasada u Zemunu, a sledeće godine nas čeka uređenje Glavne ulice na istoj opštini, kao i rekonstrukcije ulica Kneza Miloša i Beogradske. „Dobili smo poverenje građana upravo zbog programa koji je nalagao uređenje grada. Danas u Beogradu imamo više od 300 kranova i zbog toga ne postoji radnik u građevinskoj industriji koji je bez posla“, dodao je zamenik gradonačelnika.\n„Po ugledu na velike moderne gradove kupićemo četiri mala električna autobusa za osam osoba, u pešačkoj zoni će biti stanice za ta prevozna sredstva i građani i turisti će moći da ih koriste. Punjenje ovih vozila biće u garaži na Obilićevom vencu, koja je ove godine nominovana sa još dve za najbolju zelenu garažu u Evropi i rezultate pobednika znaćemo u oktobru ove godine“, rekao je Vesić.\n„Beograd podržava sve koncerte, i one koji su posebno spektakularni, koje organizuje Beogradska filharmonija, što u prethodnom periodu, pre naše vlasti, nije bio slučaj“, zaključio je Vesić, saopštio je gradski Sekretarijat za informisanje.\nDačić o incidentu sa Čitaku: Reagovao sam kao svaki častan čovek na laž\nRadovi na rekonstrukciji „četiri bulevara“ neće biti okončani, odlažu se…


08.07.2018 19:43 | Srna\nCirih - Međunarodna fudbalska federacija /FIFA/ samo je upozorila hrvatskog fudbalera Domagoja Vidu zbog miješanja politike u sport nakon pobjede nad Rusijom u četvrtfinalu Svjetskog prvenstva.\nFIFA je prethodno saopštila da je pokrenula istragu zbog video-snimka na kojem Vida uzvikuje “Slava Ukrajini”, a potom bivši hrvatski reprezentativac Ognjen Vukojević dodaje “Pobjeda je za žDinamož i Ukrajinu”.\nPovik “Slava Ukrajini” korišćen je tokom protesta antiruskih nacionalista u Ukrajini nakon što je Rusija anektirala Krim 2014. godine. Vida i Vukojević igrali su zajedno u ukrajinskom klubu “Dinamo” iz Kijeva.\nVida je za ruski list “Sport Ekspres” rekao da je snimak trebalo da bude lična poruka.\nPrema Disciplinskom kodu FIFE zabranjeni su politički slogani u bilo kojoj formi, a za one koji provociraju javnost tokom utakmice predviđena je suspenzija na dvije utakmice i kazna od najmanje 5.000 švajcarskih franaka.\nFIFA je fudbalere Švajcarske Đerdana Šaćirija, Granita Džaku i Štefana Lihtštajnera kaznila samo novčano zbog političkih provokacija na račun Srbiju tokom utakmice dvije selekcije.


Planirali napad po ugledu na Islamsku državu?!\nPolicija u Severnoj Makedoniji uhapsila je osam muškaraca zbog sumnje da su planirali terorističke napade u toj zemlji, javila je novinska agencija Associated Press (AP). Vlasti su privele osumnjičene u nedelju, 27. decembra 2020. nakon što su… »\nHapšenje u S. Makedoniji: Pripremali napad inspirisani 'Islamskom državom'\nPolicija u Sjevernoj Makedoniji uhapsila je osam muškaraca zbog sumnje da su planirali terorističke napade u toj zemlji, javila je novinska agencija Associated Press (AP). Vlasti su privele osumnjičene u nedjelju, 27. decembra 2020. nakon što su… »\nRadili za islamsku državu? Panika u Severnoj Makedoniji, uhapšeno osmoro ljudi\nPOLICIJA Severne Makedonije u ponedeljak je uhapsila osmoro ljudi za koje sumnja da su povezani s Islamskom državom, objavilo je tamošnje ministarstvo unutrašnjih poslova. Osumnjičeni su uhapšeni u Skoplju i Kumanovu nakon istrage koja je trajala… »\nOsam članova terorističke organizacije uhapšeno u Severnoj Makedoniji\nPolicija Severne Makedonije uhapsila je osam članova terorističke organanizacije, posle višemesečne istrage. Kako se navodi u saopštenju, juče su obavljeni pretresi na osam lokacija, od kojih pet u Kumanovu i tri u Skoplju, i uhapsila pet… »\nU Severnoj Makedoniji uhapšeno osam osoba za koje se sumnja da su članovi terorističke organizacije\nPolicija Severne Makedonije uhapsila je osam osoba osumnjičenih da su članovi terorističke organizacije, posle višemesečne istrage sprovedene u koordinaciji sa Agencijom za nacionanu bezbednost, saopšteno je danas u Skoplju. Kako se navodi u… »\nUhapšeni teroristi ID na Balkanu: Planirali napade na javne objekte, jedan se vratio iz Sirije (video)\nMakedonska policija i tajna služba uhapsile su u okolini Kumanova ukupno osam osoba osumnjičenih da su planirale napade na javne objekte. Policija navodi da je organizator grupe uhapšen u Kumanovu. Na teret mu se stavlja da je, koristeći ideološku… »\nTeroristi islamske države na pragu Srbije: Uhapšena opasna grupa u Kumanovu i Skoplju, policija hitno reagovala\nSeverna Makedonija, uhapšeni pripadnici Islamske države\nUhapšeno osam terorista u Skoplju i Kumanovu\nSKOPLJE - Makedonski MUP uhapsio je osam terorista u Skoplju i Kumanovu u akciji policije i Agencije za nacionalnu bezbednost Severne Makedonije, prenosi portal Plusinfo. Uhapšeni se sumnjiče da su članovi terorističke organizacije. U toku… »\n(VIDEO) Akcija u Skoplju i Kumanovu: Uhapšeno osam terorista\nMakedonski MUP uhapsio je osam terorista u Skoplju i Kumanovu u akciji policije i Agencije za nacionalnu bezbednost Severne Makedonije, prenosi portal Plusinfo. Uhapšeni se sumnjiče da su članovi terorističke organizacije. U toku jučerašnjeg dana… »\nB92 pre 28 minutajoš 1 povezana


Najmanje 74 mrtvih nakon samoubilačkih napada u džamijama u Iraku\nIrački zvaničnici su saopćili da je najmanje 74-oro ljudi ubijeno nakon dva samoubilačka napada tijekom džume u dvije šiitske džamije, u blizini granice s Iranom. Eksplozije su potpuno razorile džamije u šiitsko-kurdskom gradu Khanaqinu, a tada je i ranjeno oko 75 osoba.\nRanije u Baghdadu je ubijeno 6 osoba, a 40 ih ranjeno kada su eksplodirala dva kamiona - jedan u blizini jednog hotela, a drugi u blizini nedavno otkrivenog tajnog zatvora; radi se o zatvoru čiju medjunarodnu istragu zahtijeva čelnica UN-ovog odjela za ljudska prava, Louise Arbour, nakon navoda da su zatvorenici mučeni.\nU medjuvremenu administracija predsjednika Busha nastavlja kontra-udar prem oštrim kritičarima rata u Iraku; tako je danas zapovjednik s terena, Pukovnik James Brown govoreći putem videofona iz Iraka reporterima u Pentagonu kazao da sigurnost Sjedinjenih Država ovisi o tome da se Irak učini istinski stabilnim.\nNajnovija kampanja Bijele Kuće u pružanju dokaza da je neophodan ostanak američkih snaga u Iraku do daljnjeg - dolazi nakon što je jučer demokratski kongresmen John Murtha, inače odlikovani vojni veteran, rat nazvao pogrešnom politikom umotanom u iluzije, i dodao kako nastavak američke prisutnosti u Iraku predstavlja katalizator nasilju.


Produženo radno vreme ugostiteljskih objekata - Novi Sad\n20:09:00 29.09.2020, Komentara: 0\nNovi Sad - Gradski štab za vanredne situacije u Novom Sadu doneo je naredbu o izmeni odluke o radnom vremenu ugostiteljskih objekata, pa će tako novosadski kafići i restorani umesto do 21 čas moći da rade do 23 časa.\nKako se navodi u saopštenju, u skladu sa odlukom kojom se uređuje radno vreme objekata u kojima se obavlja ugostiteljska delatnost na teritoriji Grada Novog Sada, ograničenje radnog vremena privrednim subjektima koji obavljaju ugostiteljsku delatnost u ugostiteljskim objektima koji imaju baštu,u zatvorenom delu objekta biće do 23 časa, a u otvorenom delu objekta, odnosno bašti, do jedan sat iza ponoći.\n- Gradski štab za vanredne situacije je u stalnom zasedanju, prati epidemiološko stanje u gradu, a u skladu sa situacijom i svojim nadležnostima, donosiće nove odluke ukoliko se dosadašnje pokažu kao nedovoljno efikasne – navodi se u saopštenju.\nRepublički Krizni štab je, takođe, odlučio da produži radno vreme kafića i restorana o 23 časa, uz poštovanje svih propisanih mera. Zamenica direktora Instituta "Batut" dr Darija Kisić je navela da će se poštovanje te mere posebno pratiti, jer je rizik za obolevanje mnogo veći u zatvorenom prostoru. Podsetila je da je ukupan broj ljudi u zatvorenom prostoru limitiran kvadraturom prostorije, a da udaljenost između gostiju mora bili najmanje 1,5 metara. Upitana da li je bilo reči o popuštanju mera, po pitanju održavanja sajmova i drugih manifestacija, ona je rekla da bez obzira na to što je povoljna epidemiološka situacija, Krizni štab smatra da održavanje manifestacija ne treba dozvoliti.


Gradonačelnica Jasna Avramović ponovo osuđena na 15 meseci zatvora – Semendria\nGradonačelnica Jasna Avramović ponovo osuđena na 15 meseci zatvora\n10. mart 2015. HRONIKA – Izvor: SDcafe – Gradonačelnica Smedereva Jasna Avramović danas je proglašena krivom i izrečena joj je presuda od godinu dana i tri meseca zatvora u Višem sudu u Smederevu zbog primanja mita.\nJasna Avramović osuđena je prvobito sredinom 2014. godine pred Višim sudom u Smederevu na kaznu zatvora u trajanju od 15 meseci zbog primanja mita dok je bila načelnica infektivnog odeljenja smederevske bolnice.\nSudsko veće sudije Dragoslava Milanovića je utvrdilo da je Avramovićeva omogućila pojedinim pacijentima sticanje nelegalnih penzija, a za uzvrat primila novac i počinila krivično delo primanje mita u produženom trajanju.\nNakon žalbe gradonačelnice, u septembru prošle godine Apelacioni sud u Beogradu poništio je prvostepenu presudu i predmet vratio na ponovno suđenje sudiji Dragoslavu Milanoviću.\nNa današnju presudu odbrana Gradonačelnice najavila je žalbu Apelacionom sudu u Beogradu.\n« Produžene relacije vozova\nUčenici: Bojkot nastave do petka »


Trening “Uvod u javno zagovaranje” održan u Tuzli – Asocijacija za demokratske inicijative (ADI)\n16 Marta, 2022 / Komentari isključeni za Trening “Uvod u javno zagovaranje” održan u Tuzli\nNakon treninga održanom u Istočnom Sarajevu, 11.03.2022. godine u Tuzli Univerzitet za poslovni inženjering i menadžment i Asocijacija za demokratske inicijative su održali jednodnevni trening „Uvod u javno zagovaranje“.\nTreningu su prisustvovali predstavnici članica CAHR mreže, kao i predstavnici akademske zajednice i organizacija civilnog društva kojima su u njihovom radu i djelovanju potrebne vještine javnog zagovaranja u cilju unaprjeđenja ljudskih prava građana u Bosni i Hercegovini.\nJavno zagovaranje je neiscrpna tema i samo zagovaranje omogućuje razne mogućnosti, alate i aktivnosti kojima se građani, ali i predstavnici organizacija civilnog društva i akademije mogu koristiti i na taj način boriti za svoja prava i mijenjati svoje lokalne zajednice. Stoga, tokom treninga, u skladu sa agendom, učesnici su razgovarali o samom pojmu javnog zagovaranja, zagovaračkim aktivnostima koje mogu implementirati u svom svakodnevnom životu i radu, kao i tipovima i principima zagovaranja. Učesnici su takođe kroz grupni rad definisali probleme i ciljeve SMART metodom što je pomoglo učesnicima da dodatno fokusiraju svoj budući rad i djelovanje, te diskutirali o zagovaračkim taktikama, planu zagovaranja i izradili zagovaračke poruke shodno specifičnim ciljevima predviđenim planom zagovaranja izrađenog u sklopu CAHR projekta.\nKroz grupni rad i diskusiju, naglašena je važnost da u samom procesu zagovaranja svi trebaju imati partnere, pojedince/institucije koji će biti saveznici tokom zagovaračkog procesa, jer ukoliko pojedinci, organizacije i akademija djeluju ujedinjeno (zajednički kroz projekte ili u sklopu koalicija/mreža) tada i postoji veća snaga i kredibilitet javnog zagovaranja. Rad u grupama je bio prilika za učesnike da razmijene svoja iskustva, upoznaju predstavnike organizacija civilnog društva i akademske zajednice iz Tuzle, Zenice, Srebrenika, Gračanice, Gradačca, Maglaja, Živinica i ostalih gradova u Tuzlanskom i Zeničko-dobojskom kantonu. Stoga, umrežavanje i grupni rad tokom treninga je rezultiralo dogovorenim budućim saradnjama i zajedničkim djelovanjem i aktivnostima predstavnika organizacija civilnog društva i akademije.\nNaredne sedmice se održava trening u Banjoj Luci, treći od pet planiranih treninga koji će se održati u sklopu projekta ,,Doprinos akademske zajednice zaštiti ljudskih prava u BiH – CAHR“, podržanog od strane Europske unije.


Nakon najave iz SDA o inicijativi za ukidanje naziva Republika Srpska pred Ustavnim sudom BiH, u RS najavljuju razdruživanje – Haber.ba\nNakon najave iz SDA o inicijativi za ukidanje naziva Republika Srpska pred Ustavnim sudom BiH, u RS najavljuju razdruživanje\nOve politike vode BiH direktno u propast, smatraju analitičari.\n„Niti će nestati Republika Srpska, niti Bosna i Hercegovina. Džaba se zamaramo. Ja sam to rekao i prije 15 godina…..Ali ne možete vi napraviti iskorak kada vam neko prijeti cijepanjem Bosne i Hercegovine, onda to ljudi shvataju kao slabost. Ali kada bi imali jednu normalizaciju odnosa, kada bi prestali ovu antiustavni i antidejtonski zahtjevi i nama bi se otvorio širi prostor”, rekao je 2017. godine, tada bošnjački član Predsjedništva BiH, Bakir Izetbegović u intervjuu za DW, odgovarajući na pitanje šta je to što on može uraditi da bi svima bilo bolje, kako bi zemlja krenula naprijed.\nNešto više od godinu dana kasnije, stranka na čijem je Izetbegović čelu, SDA, najavljuje preispitivanje naziva Repubilke Srpske pred Ustavnim sudom Bosne i Hercegovine. I nije trebalo dugo čekati da se lampice upale u srpskom političkom korpusu, toliko brzo da neki analitičari navode da sve izgleda kao da se radi o dogovoru kako bi se i dalje održavao nivo tenzija koji već godinama traje na prostoru BiH. Prvi odgovor stiže od srpskog člana Predsjedništva BiH, Milorada Dodika (SNSD) koji najavljuje „razdruživanje u BiH“ ukoliko inicijativa dođe pred Ustavni sud BiH.\nBesuch türkischer Präsident Tayyip Erdogan in Bosnien und Herzegowina (Klix.ba)\nBakir Izetbegović je svojevremeno rekao da neće nestati ni BiH ni Republika Srpska\n„Ova inicijativa nije spojiva sa Ustavom BiH. Tamo piše da je BiH sastavljena od Republike Srpske i Federacije BiH, što govori o tome da je RS ustavna kategorija i ne može se dovesti u pitanje njeno ime. Ukoliko bude podnesena inicijativa zatražićemo zasjedanje Narodne skupštine RS i predložićemo mjere koje će biti adekvatne. Podnošenje te inicijative biće i inicijativa za razdruživanje BiH. RS nema namjeru da trpi i da čeka ishod tog procesa ne imajući povjerenja u odluku Ustavnog suda. Ovo je kap koja je prevršila svaku mjeru”, rekao je Dodik, koji je za danas najavio sastanak lidera svih političkih partija iz RS kako bi se zauzeo jedinstven stav o ovom pitanju.\n„RS po mjeri svih”\n„SDA će odlučiti ko će pokrenuti pravnu proceduru, ali to će sigurno ići. BiH je multietnička država i nije u redu da se jedan dio BiH označava samo po jednom od naroda pa ni RS. Takođe, RS je po Ustavu tog entiteta multietnički u kojem svi narodi i ostali građani treba da budu ravnopravni, dakle, to je diskriminacija prema svim onima koji nisu Srbi da se entitet zove po jednom od naroda”, rekao je bošnjački član Predsjedništva BiH Šafik Džaferović (SDA), prenosi FENA.\nČak ni pravni stručnjaci, u svojim izjavama, ne vjeruju u mogućnost osporavanja naziva RS pred Ustavnim sudom BiH. A i kako bi s obzirom na činjenicu da je upravo to definisano Dejtonskim sporazumom. Sulejman Tihić je 2006. godine podnio apelaciju Ustavnom sudu BiH za ocjenu ustavnosti grba, zastave i himne Republike Srpske, tada „Bože pravde” . Apelacija je prihvaćena za himnu i grb, ne i zastavu, nakon čega je definisan amblem i nova himna, „Moja Republika”, što je osporavano pred Ustavim sudom RS, koji je inicijativu odbacio.\nBosnien Herzegowina Milorad Dodik Präsident der Republika Srpska (picture alliance/AP Photo/D. Vojinovic)\nMilorad Dodik je najavio sastanak lidera svih političkih stranaka u RS-u\n„Bakir Izetbegović je potpuno izbgubio politički kompas i očigledno je da mu je preostao samo konflikt i to pokušaj da da sve argumente Dodiku da legitimiše svoju secesionističku politiku. Taj dvojac vodi nas direktno u propast”, kaže profesor na Filozofskom fakultetu u Sarajevu, Enver Kazaz,prenosi DW\nSamo dan prije nego što je saopšteno da će se ići sa inicijativom pred Ustavni sud, SDA i SNSD održali su sastanak o formiranju vlasti na državnom nivou. Zajednička ocjena nakon sastanka je bila da postoji spremnost sa obje strane da se radi na formiranju Savjeta ministara uz izjavu da su „razgovarali o tome da svi spuste loptu”.\n„Ako spuštanje lopte u političkoj verziji BiH znači za jedne ukidanje onih drugih a za druge razdruživanje, onda građani ove zemlje, koji su birali te svoje političke predstavnike, treba masovno da isele iz ove zemlje. Oni koji ostaju trebalo bi podnesu tužbu za sistemsko, decenijsko nanošenje duševne boli, vrijeđanje inteligencije, političko i psihičko zlostavljanje, mrcvarenje i maltretiranje”, kaže politički analitičar Tanja Topić.\nTeme:bh. entitet RS, inicijativa, izdvojeno, SDA, ukidanje naziva


Vesić: Krivična prijava protiv Đilasa za pokušaj ubistva | Srbija izbori 2020\n» Vesić: Krivična prijava protiv Đilasa za pokušaj ubistva\nBeograd -- Zamenik gradonačelnika Goran Vesić podneo je Višem javnom tužilaštvu u Beogradu krivičnu prijavu protiv Dragana Ðilasa i još trojice članova Saveza za Srbiju.\nPrijava je podneta zbog krivičnog dela ubistva u pokušaju, tokom incidenta koji se dogodio prošlog ponedeljka ispred galerije ''Progres'', posle promocije njegove ''Knjige o Beogradu''.\nVesić je krivičnu prijavu protiv Dragana Ðilasa, Borka Stefanovića, Branka Miljuša i Marka Bastaća podneo u svojstvu građanina zbog, kako je naveo, izvršenja krivičnog dela ubistva u pokušaju na osnovu člana 113, u vezi sa članom 30 Krivičnog zakonika Republike Srbije.\nOn je optužio Ðilasa da je organizator incidenta koji se dogodio u ponedeljak 14.oktobra na uglu Knez Mihailove i Zmaj Jovine, ispred galerije ''Progres'', kao i da je lider SzS nekoliko sati pre održavanja promocije ''Knjige o Beogradu'', u zvaničnom saopštenju pozvao svoje pristalice da se okupe ispred Progresa, povodom promocije njegove knjige.\n''Ðilas je sa umišljajem pozvao pristalice da izazovu sukobe i nerede, da fizički napadaju druge ljude i, ono što je najgore, da proliju tuđu krv. Za to postoje dokazi. Lično je odgovoran, jer je sa umišljajem organizovao događaj koji je trebalo da prekine moju promociju. Kad to nije uspelo, onda su pokušali da linčuju mene i one koji su bili sa mnom, to je bio pokušaj mog ubistva'', kaže Vesić za Tanjug.\nDodao je da su se ispred galerije ''Progres'' prošlog ponedeljka okupile Ðilasove pristalice među kojima su, kaže Vesić, bili zaposleni u njegovoj stranci, ali i zaposleni u opštini Stari grad, kao i rođaci predsednika Opštine Stari grad Marka Bastaća...\nVesić navodi da je to još jedan dokaz da je događaj ispred ''Progresa'' bio organizovan, a ne spontano okupljanje građana, kao što je, dodaje, Ðilas pokušao da predstavi.\n''Na osnovu onoga što se desilo ispred galerije, na osnovu snimaka koje imamo i lica koje smo identifikovali, a među kojima je bilo i narkodilera, dokazaćemo da je ovo bio organizovan pokušaj ubistva i da iza toga direktno stoji Ðilas, a da su ova trojica njegovi izvršioci'', naveo je Vesić.\nVesić je naglasio da je incident koji se dogodio posle promocije njegove knjige nedopustiv u demokratskom društvu i istovremeno primetio da se u pojedinim medijima pokušava da se relativizuje paljenje njegovog dela.\n''Televizija N1 je napravila čitav niz priloga u kojima se kaže da je paljenje knjiga dozvoljeno i normalno, da to nije krivično delo... Mislim da ne treba da živimo u društvu u kojem je paljenje knjiga normalno, jer ako je normalno paljenje knjige, sutra će biti normalno paljenje kuća ili ljudi, kao što se dešavalo u nacističkoj Nemačkoj'', zaključio je Vesić.


Građevinska grupa "Porr" širi poslovanje u Srbiji - Bizlife.rs\nGrađevinska grupa „Porr“ širi poslovanje u Srbiji\n12:02 Beč, 22/01/2012\nAustrijska građevinska grupa „Porr“ planira da učestvuje na novim tenderima za gradnju autoputa naKoridoru 10 i u razvoju projekata zaštite životne sredine u Srbiji, izjavio je član Upravnog odnora te kompanije Valter Reckercugel.\nOn je u razgovoru sa novinarima iz Srbije kazao da je „Porr“ u Srbiji uspešno realizovao projekat gradnje Mosta na Adi Cigalnliji u Beogradu, čija je ugovorena cena 120 miliona evra, a gradi i petlju za pristup mostu sa čukaričke strane, vrednu oko 70 miliona evra.\n„Porr je u izgradnju deponija u Jagodini i Leskovcu direktno investirao po oko 10 miliona evra sopstvenog novca i zainteresovan je da raširi poslovanje u zaštiti životne sredine u Srbiji“, kazao je Reckercugel, koji je i direktor Pora za centralnu i istočnu Evropu.\nPrema njegovim rečim, postoji još nekoliko lokalnih samouprava koje rade na rešavanju problema sa otpadom i „Porr“ na osnovu dva uspešna projekta u Srbiji želi da uspostavi isti model izgradnje deponija i u drugim opštinama.\n„Plan je da se poslovanje „Porr“-a u Srbiji proširi i učešćem u modernizaciji železničke infrastrukture kroz pokretanje fabrike betonskih pragova za pruge u Svilajncu“, kazao je Reckercugle.\nKako je dodao, „Porr“ je za taj projekat dobio kredit od 2,8 miliona evra od Evropske banke za obnovu i razvoj (EBRD) i još toliko će investirati sopstvenog novca.\nFabrika u Silajncu, kazao je Reckercugel, imaće kapacitet proizvodnje 400 pragova za pruge dnevno, što uz normalan rad u jednoj smeni omogućava proizvodnju 100.000 pragova godišnje. Reckercugel je rekao da je oprema za fabriku već naručena u Italiji i da će proizvodnja početi u avgustu, a plan je da se pragovi proizvode za modernizaciju pruga u Srbiji i regionu.\nPrema kompanijskim podacima, „Porr“ grupa je najveća građevinska kompanija u Austiji i u 2010. godini je imala prihod od 2,2 milijarde evra.


Potpisan Ugovor o poslovnoj saradnji između Općine Novo Sarajevo i BBI banke - Općina Novo Sarajevo\nPotpisan Ugovor o poslovnoj saradnji između Općine Novo Sarajevo i BBI banke\nPrivredni subjekti sa područja Novog Sarajeva mogu aplicirati na kreditnu liniju BBI banke za podsticaj zapošljavanju uz sufinansiranje profitne marže\nNačelnik Općine Novo Sarajevo Nedžad Koldžo i direktor BBI banke Amer Bukvić 02. oktobra ove godine u zgradi Općine svečano su potpisali Ugovor o poslovnoj saradnji, kojim se definiše kreditna linija za podsticaj u zapošljavanju privrednim subjektima na području općine Novo Sarajevo. Ovim Ugovorom BBI banka plasirat će kratkoročna i dugoročna sredstva uz subvencioniranje profitne marže od strane Općine Novo Sarajevo za privredna lica registrovana na području općine. Sredstva se mogu koristiti na period od 12 do 60 mjeseci, a pojedinačni iznosi za kratkoročna sredstva su do 100.000 KM.\nU svom obraćanju općinski načelnik Nedžad Koldžo istakao je da se ovaj projekat realizira drugu godinu zaredom kao podrška zapošljavanju na području ove općine.\n- Ovim projektom olakšat će se poslovanje privrednika, zadržat će se postojeća i otvoriti nova radna mjesta, a sve sa ciljem podrške našim privrednicima. U Budžetu za 2017. godinu obezbijeđena su sredstva u iznosu od 150. 000 KM, a BBI banka je putem Javnog poziva odabrana kao najpovoljniji ponuđač za realizaciju ovog projekta podršea zapošljavanju, istakao je načelnik Koldžo, te dodao da će Općina subvencionirati profitnu stopu u iznosu od četiri posto i da će profitna stopa za krajnje korisnike biti 0,49 posto.\nU okviru navedenog projekta omogućeno je da i svi oni koji tek pokreću svoj biznis mogu dobiti sredstva za realizaciju svoje poslovne djelatnosti.\nEdina Hasečić iz iz Corporatea BBI banke istakla je da će se za ovu namjenu plasirati 3. 700. 000 KM koja će biti na raspolaganju privrednicima sa područja općine Novo Sarajevo.\n- Radi se o sredstvima koja su namijenjena svim subjektima, a posebno su korisna u cilju povećanja postojećih kapaciteta ili unapređenja usluge, novih zaposlenja ili korištenja sredstava u svrhu održavanja tekuće likvidnosti, istakla je Hasečić.\nPotpisivanju Ugovora prisustvovao je i Amer Balić, direktor grupacije Četvrta i Peta dimenzija, firme koja je prošle godine uzela učešće u projektu subvencioniranja profitne stope. Tom prilikom, Balić se zahvalio Općini Novo Sarajevo i BBI banci, ističući da je ovo povoljan izvor finansiranja koji je potreban maloj privredi.\n- Mi smo uspjeli zaposliti dva nova radnika i zadržati ih, tako da u narednom periodu želimo proširiti svoje poslovanje, podići kvalitet usluge na veći nivo, a za to će nam biti potrebno i više mladog i edukovanog kadra. Prošle godine smo aplicirali za iznos od 150. 000 KM na rok otplate od tri godine – kazao je Balić.


Vesti online / Srpski informativni portal / Zajednica: Sve je regularno i u duhu fer-pleja!\nKako se navodi u saopštenju, uz konstataciju da su prisutne sudijske greške sastavni deo fudbalske igre i na višim nivoima takmičenja, nezadovoljstvo izazvano pojedinim sudijskim odlukama nikome ne daje za pravo da ruši ceo sistem i stvara lošu sliku o Super ligi Srbije.\n"Sudijska organizacija je u ingerenciji Fudbalskog saveza Srbije i ne sumnjamo da će savez donositi odluke koje će zaštiti integritet takmičenja", navedeno je posle sednice.\nPredsednik Zajednice Zvezdan Terzić ponudio je da svoj mandat stavi na raspolaganje članovima Izvršnog odbora, ali se o tome nije raspravljalo, jer je dosadašnji tok takmičenja "ocenjen najvišom mogućom ocenom". Superliga je saopštila da svi klubovi imaju obavezu da sve utakmice u prvenstvo igraju sa najboljim timom, maksimalno posvećeni pobedi i vođeni isključivo sportskim motivima u skladu sa pravilima igre. Navodi se da direktor lige ima obavezu da za utakmice do kraja prvenstva bira najkvalitetnije delegate, koji će obratiti maksimalnu pažnju na regularnost, dok će Sudijskoj komisiji biti sugerisano da se delegiraju najbolje sudije i kontrolori.\n"Obavezuju se svi članovi klubova Super lige da će u slučaju bilo kakvih saznanja vezanih za nesportske ili sumnjive radnje odmah obavestiti direktora lige", stoji u saopštenju.\nTakođe se navodi da će svi članovi klubova nezadovoljstva rešavati isključivo u okviru fudbalskih organa, a ne preko medija.\n"Obavezuju se svi članovi klubova Super lige da će štititi integritet takmičenja, kao i da će svojim javnim nastupima dati pun doprinos stvaranju pozitivne slike o prvenstvu", piše u saopštenju.\nNavodi se da klubovi unutar Zajednice izražavaju jedinstvo u nameri da se nastavi sa započetom realizacijom zacrtanih ciljeva, poput kvaliteta takmičenja, svojinske transformacije, pronalaženja sponzora, popravljanja imidža i ostalog. Generalni sekretar Fudbalskog saveza Srbije Zoran Laković obavestio je članove Izvršnog odbora Zajednice da se takmičenje u Super ligi ne nalazi među prvih 10 koja su pod istragom Evropske fudbalske unije (UEFA) zbog neregularnosti.


Potpisan Protokol o uspostavi Foruma za saradnju izmedu tuzilaštava i MUP-a RS-a - BiH Pravo\nPotpisan Protokol o uspostavi Foruma za saradnju izmedu tuzilaštava i MUP-a RS-a\nPotpisan Protokol o uspostavi Foruma za saradnju izmedu tuzilaštava i MUP-a RS-a#1128\nBy pravnik - Mon Apr 18, 2016 7:02 pm\n- Mon Apr 18, 2016 7:02 pm #1128\nPotpisan Protokol o uspostavi Foruma za saradnju između okružnih tužilaštava i MUP-a RS-a\nU okviru realizacije jedne od aktivnosti „Projekta jačanja tužilačkih kapaciteta u sistemu krivičnog pravosuđa“ kojeg implementira Visoko sudsko i tužilačko vijeće BiH, danas je u Banjoj Luci potpisan Protokol o uspostavi Foruma za saradnju između okružnih tužilaštava u Republici Srpskoj i Ministarstva unutrašnjih poslova RS-a. Protokol su potpisali ministar unutrašnjih poslova Republike Srpske Dragan Lukač i glavni republički tužilac Republičkog tužilaštva RS-a Mahmut Švraka.\nProtokolom se uspostavljaju forumi za saradnju okružnih tužilaštava i centara javne bezbjednosti, a njihov cilj je da kroz redovne sastanke stvore uslove za kontinuiranu i institucionalizovanu saradnju između policije i tužilaca u svim segmentima krivične istrage. Obzirom da ovi modeli saradnje nisu predviđeni postojećim zakonima, potpisivanje današnjeg protokola predstavlja bitan iskorak u budućem zajedničkom radu policije i tužilaštava.\nSaradnja u okviru Foruma podrazumijeva unaprjeđenje sistema razmjene informacija kroz redovne sastanke, organizovanje okruglih stolova, radionica i seminara. Ovlaštena lica za koordinaciju saradnje od strane tužilaštava su glavni tužilac i njegovi zamjenici, a od strane MUP-a RS načelnik Centra javne bezbjednosti i načelnici sektora u centrima javne bezbjednosti.\nForum će se sastajati najmanje jednom u tri mjeseca, a njegovi zadaci su, između ostalih, da se bavi i analizom završenih predmeta kako bi se na osnovu stečenih iskustava unaprijedila međusobna komunikacija i koordinacija, odnosno povećala efikasnost krivičnih istraga.


Muškarac iz Ljubinja oštetio Pošte RS za 28.814 KM\n06:00 Sabor Svetog Jovana Krstitelja - Jovanjdan: Danas se umivaju ikone i bratime se mladi\n20. jan 2019 294\nOkružnom javnom tužilaštvu Bijeljina podnesen je izvještaj protiv D. P. (1964) iz Ljubinja, zbog postojanja osnova sumnje da je pronevjerio oko 28.814 maraka na štetu Preduzeću za poštanski saobraćaj Republike Srpske.\nNavedeno krivično djelo isti je počinio na radnom mjestu u Preduzeću za poštanski saobraćaj Republike Srpske, Radna jedinica Bijeljina na izdvojenom šalteru na Graničnom prelazu Rača u periodu od 01.03.2017. godine do 20.03.2017.godine.\nD. P. zaposlen kao šalterski radnik je od više fizičkih lica primao uplate, ovjeravao pečatom, a novac nije predavao već protivpravno zadržavao za sebe, te na taj način pribavio imovinsku korist od 27.272,00 KM, a štetu Preduzeću za poštanski saobraćaj u iznosu 28.814 maraka.\nIdentifikovan policajac koji je šutirao ženu na Trgu, policija ne želi da objavi inicijale\nDragičević, Stanivuković i Dabić prijavljeni tužilaštvu, prijeti im višegodišnja robija\nAdvokat Feraget poručio SNSD-u: Vladavina prava mora dati odgovor na pitanje “Ko je ubio Davida Dragičevića?”\nSabor Svetog Jovana Krstitelja - Jovanjdan: Danas se umivaju ikone i bratime se mladi\nŠamac vremenska prognoza policija dnevni horoskop bih recept dana


HACCP standard – LimanTeam\nHACCP (Hazard Analysis Critical Control Point), predstavlja sistem kontrole procesa koji otkriva gde opasnosti u proizvodnji hrane mogu da se pojave i uspostavlja aktivnosti za sprečavanje pojave rizika od tih opasnosti. Strogom i doslednom primenom postupaka nadzora i kontrole svakog koraka, kao i svake operacije u procesu proizvodnje, šansa da se zdravstveni rizik pojavi svodi se na minimum.\nPrincipi HACCP danas su ugrađeni i upotrebljeni u svim zemljama sa razvijenim nacionalnim programima bezbednosti hrane i svi su vođeni HACCP pristupom koji je predhodno razmotren u Organizaciji za hranu i poljoprivredu (FAO) i u Svetskoj zdravstvenoj organizaciji Ujedinjenih nacija uz podršku Komiteta Codex Alimentarius.\nPostoji zakonska regulativa koja je propisala obaveznu zdravstvenu kontrolu ispravnosti hrane, koja se obično bazira na ispitivanju finalnih proizvoda. Međutim, zbog činjenice da su te regulative obično skup metod, da usporavaju proces proizvodnje, kao i da zahtevaju dosta vremena, u ovoj oblasti sve više je prisutan HACCP integrisani sistem kontrole bezbednosti hrane i to u svim fazama njene proizvodnje i distribucije.\nU našoj Republici Srbiji do danas nije propisima definisana obaveza uvođenja harmonizovanog sistema kontrole na principima HACCP. Stoga preduzeća koja se bave proizvodnjom hrane, treba da pristupe njegovom uspostavljanju sa aspekta sopstvenog razvoja u smislu podizanja ukupne zdravstvenne bezbednosti hrane.\n3. Određivanje kritičnih granica, maksimalnih ili minimalnih vrednost pomoću koje se biološke, hemijske i fizičke opasnosti kontrolišu, kako bi se na njih uticalo preventivno ili da bi se u potpunosti eliminisale. Kritična granica je kriterijum koji mora da se ispuni, a ukoliko postoje, kritične granice se usklađuju sa zahtevima propisa ili zakona.\n5. Određivanje korektivnih mera – mera u slučaju da nadzor pokaže da CCP nije u okviru kritičnih granica. Kada se problem pojavi, moraju da ptoje korektivne mere da spreče pojavu zdravstvenog rizika za potrošače. Korektivne mere osiguravaju da:\nPrimena HACCP standarda\nHACCP sistem je od izuzetnog značaja za proizvođače hrane zato što se njime obezbeđuje proizvodnja i promet zdravstveno bezbedne hrane. Primena načela HACCP je široko rasprostranjena u razvijenom svetu, dok je u EU i zakonski obavezujuća. Krajnji cilj HACCP sistema je proizvodnja bezbednijeg proizvoda primenom što je moguće bezbednijeg postupka, odnosno znači da preduzeće proizvodi hranu na najbolji i najbezbedniji mogući način.\nImajući u vidu gore rečeno, preduzeća koja se bave proizvodnjom hrane trebala bi da se što pre uključe u proces implementacije HACCP sistema. Implementacija HACCP sistema podrazumeva bezbedniji pristup proizvodnji, počevši od procesa nabavke primarnog materijala i proizvodnje gotovih proizvoda, pa sve do načina rada rukovodstva i zaposlenih i njihovog odnosa prema krajnjem kupcu, odnosno potrošaču. Drugim rečima, privredna društva prilikom implementacije HACCP sistema su u obavezi da ispune sve tehničko-tehnološke norme koje omogućuju realizaciju ovog programa.\nNeominovnost HACCP sistema\n• Proizvodnjom, preradom i pakovanjem hrane,\n• Skladištenjem, transportom i distribucijom hrane,\n• Pripremom hrane,\n• Trgovinom prehrambenim proizvodima,\n• Ugostiteljstvom, kao i\n• Kompletna prehrambena industrija.\nPrednosti implementacijom HACCP sistema su sledeće:\nRedukuje pojavu bolesti izazvanih hranom,\nobezbeđuje snabdevanje stanovništva zdravstveno bezbednim prehrambenim proizvodima,\nomogućava ispunjenje zahteva zakonske regulative i efikasniji inspekcijski nadzor,\nomogućava efektivniji i efikasniji rad prehrambenih preduzeća,\nomogućava efikasno uvođenje novih tehnologija i proizvoda, kao i\nKako do HACCP sertifikata?\n1. Priprema HACCP,\n2. Pravljenje studije i razvoj HACCP plana,\n3. Implementacija HACCP plana,\n4. Sertifikovanje HACCP sistema od međunarodnog sertifikacionog tela, kao i\n5. Održavanje i praćenje HACCP sistema.


20/24-05-2010, Tarragona (Španija)\nU španskom gradu Tarragoni od 20-24 maja 2010. godine održano je takmičenje mladih sportista iz 16 gradova Evrope. Među sportistima koji su predstavljali Pančevo bilo je i troje džudista DžK DINAMO, Milan Kajganić, Miloš Markov i Uroš Ćirić, predvođeni trenerom Milenkom Krajnovićem. Njihov nastup je bio više nego uspešan i značajno je doprineo osvajanju sveukupno trećeg mesta za naš grad.\nŠto se tiče nastupa u džudou naši džudisti su osvojili sveukupno 1. mesto (pojedinačno + ekipno) ispred ekipa Orleana i Avinjona.\nU ekipnom nadmetanju osvojili su 2. mesto (ekipe od po tri člana) iza prvoplasirane ekipe Orleana, a ispred trećeplasirane ekipe Avinjona. Pobedili su još ekipe: Alkaniz, Taragonu, Đironu i Sijenu. U finalu su rezultatom 2:1 izgubili od Orleans-a. Konačan plasman ekipnog nadmetanja:\nU pojedinačnoj konkurenciji Miloš Markov (do 66 kg) je osvojio zlatnu medalju, Uroš Ćirić (do 73 kg) je osvojio srebrnu medalju, dok je Milan Kajganić (do 60 kg) zauzeo 7. mesto.


Blinken branio odluku o odustajanju od nekih sankcija Rusiji\nTanjug 7. juna 2021. 19:09\nVAŠINGTON – Američki državni sekretar Entoni Blinken branio je danas odluku administracije američkog predsednika Džoa Bajdena donetu prošlog meseca da odustane od nekih sankcija u vezi s ruskim gasovodom Severni tok 2 i obećao odgovor ako Moskva pokuša da koristi gas kao oružje.\nU izveštaju Stejt departmenta poslatom Kongresu u maju zaključeno je da su Severni tok 2 AG, kompanija koja stoji iza ruskog gasovoda koji vodi u Nemačku i njen izvršni direktor Matias Varing, saveznik ruskog predsednika Vladimira Putina, umešani u aktivnosti koje treba sankcionisati, preneo je Rojters.\nMeđutim, Blinken je odmah odbacio te sankcije, rekavši da je to u interesu SAD.\nNemačka, sa kojom je američki predsednik pokušao da popravi odnose narušene tokom administracije bivšeg predsednika Donalda Trumpa želi da gasovod bude završen.\n„Mislim da imamo priliku da uradimo nešto pozitivno iz loše situacije koju smo nasledili kad smo stupili na dužnost“, istakao je Blinken.\nGazprom i njegovi zapadni partneri utrkuju se da što pre završe gasovod ispod Baltičkog mora.\nProjekat je završen 95 odsto i zaobićiće Ukrajinu.